Vichy Promo Ideal Soleil Velvety Cream SPF50+ 50ml - Pharmacyway\nAveeno Ultra-Calming Anti Redness Cream SPF20 50ml(Μείωση Ερθυρώτητας)\nVichy Promo Ideal Soleil Velvety Cream SPF50+ 50ml\nΚωδικός προϊόντος: 5201100521876\nΑντιηλιακή κρέμα προσώπου για ματ αποτέλεσμα με δώρο ιαματικό μεταλλικό νερό.\nVichy Promo Ideal Soleil Velvety Cream SPF50+ & Δώρο Eau Thermale Spray\n1) Vichy Ideal Soleil Velvety Cream SPF50+\nΑντιηλιακή κρέμα για λαμπερό μαύρισμα και 24-ωρη ενυδάτωση. Εμπλουτισμένη με Υαλουρονικό οξύ για εύκολη εφαρμογή χωρίς ίχνη λιπαρότητας. Κρέμα για το πρόσωπο πολύ υψηλής προστασίας για άνδρες και γυναίκες με ανοιχτόχρωμη κανονική προς ξηρή επιδερμίδα.\nΓια την αντιμετώπιση των βλαβερών επιπτώσεων των UV τα Εργαστήρια Vichy ενσωμάτωσαν στην Κρέμα προσώπου ένα σύστημα φίλτρων με βάση το Mexoryl® για προστασία ευρέος φάσματος UVA-UVB με μεγάλη φωτοσταθερότητα. Η επιδερμίδα προστατεύεται από τα εγκαύματα και τη φωτογήρανση χαρίζοντας σας ενα λαμπερό μαυρισμα.\nΕφαρμόστε την Αντηλιακή κρέμα προσώπου αμέσως πριν την έκθεση.\n2) Vichy Eau Thermale Spray 50ml\nΈνα πολύτιμο «Νερό Υγείας» για τις ευαίσθητες επιδερμίδες, πλούσιο σε σπάνια μέταλλα και ιχνοστοιχεία. Για γυναίκες και άνδρες που θέλουν να καταπραΰνουν ή να δροσίσουν την επιδερμίδα τους. Κατάλληλο και για ευαίσθητες επιδερμίδες.


Επ. Αμμοχώστου: 281 κρούσματα σε δύο εβδομάδες - Nea Ammochostos\nΤην εθνική αναφορά με τα επικαιροποιημένα επιδημιολογικά δεδομένα μέχρι τις 13 Σεπτεμβρίου δημοσίευσε το Υπουργείο Υγείας. Συνεχίζεται η πτωτική τάση σε όλους τους δείκτες (κινητός μέσος όρος διαγνώσεων, επίπτωση 14 ημερών, κινητός μέσος όρος εισαγωγών σε νοσοκομεία και νοσηλειών). Επίσης ο αριθμός αναπαραγωγής εκτιμάται σε 0.60 (0.56-0.64).\nΤο Υπουργείο Υγείας διευκρινίζει ότι ο συνολικός αριθμός των διαγνώσεων που αναφέρεται στην εθνική αναφορά είναι χαμηλότερος από εκείνον του καθημερινού δελτίου της 13ης Σεπτεμβρίου και ο λόγος είναι ότι στην εθνική αναφορά αναλύονται τα δεδομένα σύμφωνα με την ημέρα διάγνωσης (ημέρα δειγματοληψίας), ενώ στο δελτίο ανακοινώνονται με βάση την ημέρα που δηλώνονται τα αποτελέσματα, που μπορεί να είναι και 2 ή 3 μέρες μετά τη δειγματοληψία (στις περιπτώσεις των PCR).\nΑκολουθούν τα στοιχεία του Υπουργείου:\nΜέχρι τη 13η Σεπτεμβρίου 2021, έχουν διαγνωσθεί στην Κυπριακή Δημοκρατία 117.754 περιπτώσεις COVID-19, με 544 θανάτους λόγω COVID-19 (θνητότητα COVID-19: 0,5%).\n• Η αθροιστική επίπτωση 14 ημερών της COVID-19 (διαγνωσθέντα περιστατικά 14 ημερών ανά 100.000 κατοίκους) είναι 260,5.\n• Τις τελευταίες 14 ημέρες (31 Αυγούστου - 13 Σεπτεμβρίου 2021) καταγράφηκαν 2.313 επιβεβαιωμένες περιπτώσεις COVID-19.\n• Η διάμεση ηλικία των περιπτώσεων COVID-19 ήταν τα 33 έτη (Ενδοτεταρτημοριακό εύρος: 19-49 έτη), 50,9% αφορά σε άνδρες (1.174) και 49,1% σε γυναίκες (1.131) – από τις 2.305 περιπτώσεις (99,7%) με διαθέσιμη τη σχετική πληροφορία.\n• Με βάση το επιδημιολογικό ιστορικό, το 8,5% (191) ήταν περιπτώσεις με πρόσφατο ιστορικό ταξιδιού, ενώ το 91,5% (2.047) αφορά σε περιπτώσεις εγχώριας μετάδοσης – από τις 2.238 περιπτώσεις (96,8%) με διαθέσιμη τη σχετική πληροφορία.\n• Τη 15η Σεπτεμβρίου 2021, 111 άτομα με COVID-19 (διάγνωση μέχρι 13 Σεπτεμβρίου) νοσηλεύονταν (βάσει καταχωρημένων στοιχείων και συμπεριλαμβανομένων όσων έλαβαν εξιτήριο, μεταφέρθηκαν ή απεβίωσαν τη συγκεκριμένη ημέρα). Η διάμεσή τους ηλικία ήταν τα 61 έτη (Ενδοτεταρτημοριακό εύρος: 52 – 73 έτη), με το 59,5% (66) να αφορά σε άνδρες (από 111 άτομα με διαθέσιμη τη σχετική πληροφορία) και το 38,8% (40) άτομα από την επαρχία Λεμεσού (από 103 άτομα με διαθέσιμη τη σχετική πληροφορία). Συνολικά, 52 (61,9%) άτομα με COVID-19 που νοσηλεύονταν ανέφεραν υποκείμενα νοσήματα (από 84 άτομα με διαθέσιμη τη σχετική πληροφορία).\n• Σύμφωνα με τα καταχωρημένα στοιχεία, 24 άτομα (διάγνωση μέχρι 13 Σεπτεμβρίου) βρίσκονταν σε Μονάδα Εντατικής Θεραπείας (ΜΕΘ) – και τα 22 ήταν διασωληνωμένα. Η διάμεση ηλικία των ασθενών COVID-19 σε ΜΕΘ ήταν τα 60 έτη (Ενδοτεταρτημοριακό εύρος: 52-66 έτη), ενώ 16 περιπτώσεις (66,7%) αφορούν σε άνδρες.\n• Τις τελευταίες 14 ημέρες, έχουν πραγματοποιηθεί 69.551 μοριακά τεστ (PCR) (7.832,3 ανά 100.000 πληθυσμού) και 652.959 τεστ ταχείας ανίχνευσης αντιγόνου (antigen rapid test) (73.531,4 ανά 100.000 πληθυσμού).\nΜέχρι τη 13η Σεπτεμβρίου 2021, έχουν διαγνωσθεί εργαστηριακά 117.754 περιπτώσεις COVID-19.\nΤις τελευταίες 14 ημέρες (31 Αυγούστου - 13 Σεπτεμβρίου 2021) έχουν διαγνωσθεί εργαστηριακά 2.313 περιπτώσεις COVID-19. Η αθροιστική επίπτωση 14 ημερών της COVID-19 (διαγνωσθέντα περιστατικά 14 ημερών ανά 100.000 κατοίκους)1, ένας δείκτης που αντικατοπτρίζει το ποσοστό ενεργών περιπτώσεων COVID-19 στον πληθυσμό (επιπολασμός ενεργού νόσου)2, είναι 260,5 ανά 100.000 κατοίκους\nΜεταξύ 2.313 περιπτώσεων COVID-19 που διαγνώστηκαν από 31 Αυγούστου 2021, το 50,9% αφορά σε άνδρες (1.174) και το 49,1% σε γυναίκες (1.131) - από τις 2.305 περιπτώσεις (99,7%) με διαθέσιμη τη σχετική πληροφορία.\nΑνά ηλικιακές ομάδες: 602 βρέφη, παιδιά και έφηβοι 0-19 ετών (26%), 1.391 ενήλικες ηλικίας 20-59 ετών (60,1%), 320 άτομα ηλικίας 60 ετών και άνω (13,8%). Στο Γράφημα 4 παρουσιάζεται η κατανομή των περιπτώσεων COVID-19 ανά ηλικιακή ομάδα και φύλο. Η διάμεση ηλικία όλων των περιπτώσεων COVID-19 των τελευταίων 14 ημερών είναι τα 33 έτη (Ενδοτεταρτημοριακό εύρος 19-49 έτη). Η διάμεση ηλικία των ενηλίκων (≥ 18 ετών) με COVID-19 είναι τα 39 έτη (Ενδοτεταρτημοριακό εύρος 28-54 έτη).\nΜεταξύ των περιπτώσεων που διαγνώστηκαν τις τελευταίες 14 ημέρες, από τις 2.240 (96,8%) περιπτώσεις με διαθέσιμη πληροφορία, οι 686 (30,6%) είχαν τόπο διαμονής στην επαρχία Λευκωσίας, 652 (29,1%) στην επαρχία Λεμεσού, 402 (18%) στην επαρχία της Λάρνακας, 281 (12,5%) στην επαρχία Αμμοχώστου, 214 (9,6%) στην επαρχία Πάφου και 5 περιστατικά (0,2%) αφορούν στις Βρετανικές βάσεις ή κατοικία στην αλλαδαπή ή δεν υπήρχε για αυτά διαθέσιμη πληροφορία. Το Γράφημα Α2 στο παράρτημα απεικονίζει την κατανομή των περιστατικών ανά επαρχία.\nΤις τελευταίες 14 ημέρες (31 Αυγούστου - 13 Σεπτεμβρίου 2021), από τις 2.238 (96,8%) περιπτώσεις με διαθέσιμη πληροφορία, το 8,5% (191) αφορούσε σε περιπτώσεις με πρόσφατο ιστορικό ταξιδιού, ενώ το 91,5% (2.047) αφορούσε σε εγχώριες μεταδόσεις.\nΤις τελευταίες 14 ημέρες (31 Αυγούστου - 13 Σεπτεμβρίου 2021, 2021), από 1.897 περιπτώσεις (82%) με διαθέσιμη πληροφορία, το 12,7% (240) δεν ανέφερε οποιοδήποτε σύμπτωμα κατά τη διάγνωση, ενώ το 87,3% (1.657) ανέφερε τουλάχιστον ένα σύμπτωμα.\nΤις τελευταίες 14 ημέρες (31 Αυγούστου - 13 Σεπτεμβρίου 2021, 2021), από τις 1.631 περιπτώσεις (70,5%) με διαθέσιμη πληροφορία, 322 άτομα με COVID-19 (19,7%) ανέφεραν τουλάχιστον ένα υποκείμενο νόσημα.\nΜε βάση τα καταχωρημένα στοιχεία, μεταξύ των ατόμων που διαγνώσθηκαν με COVID-19 μέχρι τη 13η Σεπτεμβρίου, καταγράφηκαν 544 θάνατοι (έως τη 15η Σεπτεμβρίου 2021), με υποκείμενη αιτία τη νόσο COVID-19 (θνητότητα COVID-19: 0,5%). Η θνησιμότητα COVID-19 ανά 100.000 πληθυσμού είναι 61,3. Σε άνδρες σημειώθηκαν 348 θάνατοι (64%) και σε γυναίκες 196 (36%). Η διάμεση ηλικία των ατόμων με COVID-19 που έχασαν τη ζωή τους λόγω της συγκεκριμένης νόσου ήταν τα 78 έτη (Ενδοτεταρτημοριακό εύρος: 69-85 έτη). Στην επαρχία Λεμεσού δηλώθηκαν 199 (36,6%) θάνατοι, 173 (31,8%) στην επαρχία Λευκωσίας, 102 (18,7%) στην επαρχία Λάρνακας, 36 (6,6%) στην επαρχία Πάφου, 26 (4,8%) στην επαρχία της ελεύθερης Αμμοχώστου και 8 θάνατοι (1,5%) αφορούν στις Βρετανικές βάσεις ή κατοικία στην αλλοδαπή ή δεν υπήρχε για αυτούς διαθέσιμη πληροφορία.\nΜε βάση τα καταχωρημένα στοιχεία, μεταξύ των ατόμων που διαγνώσθηκαν με COVID-19 μέχρι τη 13η Σεπτεμβρίου, δηλώθηκαν, μέχρι τη 15η Σεπτεμβρίου 2021, 627 θάνατοι από κάθε αιτία (θνητότητα από κάθε αιτία επί των διαγνωσμένων περιπτώσεων COVID-19: 0,5%). Η θνησιμότητα (θάνατοι από κάθε αιτία σε άτομα με COVID-19 ανά 100.000 πληθυσμού) είναι 70,6. Σε άνδρες σημειώθηκαν 404 θάνατοι (64,4%) και σε γυναίκες 223 (35,6%). Η διάμεση ηλικία των ατόμων με COVID-19 που έχασαν τη ζωή τους ήταν τα 78 έτη (Ενδοτεταρτημοριακό εύρος: 69-85 έτη). Στην επαρχία Λεμεσού δηλώθηκαν 232 (37%) θάνατοι, 197 (31,4%) στην επαρχία Λευκωσίας, 117 (18,7%) στην επαρχία Λάρνακας, 44 (7%) στην επαρχία Πάφου, 29 (4,6%) στην επαρχία της ελεύθερης Αμμοχώστου και 8 θάνατοι (1,3%) αφορούν στις Βρετανικές βάσεις ή κατοικία στην αλλοδαπή ή δεν υπήρχε διαθέσιμη πληροφορία.\nΜέχρι τη 15η Σεπτεμβρίου 2021, συνολικά, 4,7% (5.504) των περιστατικών COVID-19 έλαβαν νοσοκομειακή περίθαλψη. H διάμεση ηλικία των ατόμων που νοσηλεύτηκαν είναι τα 60 έτη (Ενδοτεταρτημοριακό εύρος: 47-72 έτη). Εξαιρώντας 12 περιπτώσεις χωρίς διαθέσιμη πληροφορία, η νοσοκομειακή περίθαλψη αφορούσε κυρίως σε άνδρες (3.118, 56,8%).\nΗ διάμεση ηλικία των ατόμων που νοσηλεύονται ακόμα (μέχρι τη 15η Σεπτεμβρίου 2021 και με διάγνωση έως 13 Σεπτεμβρίου 2021, συμπεριλαμβανομένων όσων έλαβαν εξιτήριο, μεταφέρθηκαν ή απεβίωσαν τη συγκεκριμένη ημέρα - 111) είναι τα 61 έτη (Ενδοτεταρτημοριακό εύρος: 52-73 έτη) και το 59,5% (66) αφορά σε άνδρες.\nΤο 38,8% (40 από τις 103 περιπτώσεις με διαθέσιμη πληροφορία) αφορά ασθενείς από την επαρχία Λεμεσού, ενώ 52 από 84 άτομα με διαθέσιμη πληροφορία (61,9%) ανέφεραν υποκείμενα νοσήματα.\nΣυνολικά, 578 ασθενείς (10,5% από το σύνολο των νοσηλευόμενων) εισήχθησαν σε Μονάδα Εντατικής Θεραπείας (ΜΕΘ4). Η διάμεση ηλικία των ατόμων που εισήχθησαν σε ΜΕΘ ήταν τα 66 έτη (Ενδοτεταρτημοριακό εύρος: 57-73 έτη). Οι ασθενείς στη ΜΕΘ ήταν κυρίως άνδρες (366, 63,3%). Η διάμεση διάρκεια παραμονής σε ΜΕΘ (για όλους τους/τις ασθενείς που νοσηλεύτηκαν στη ΜΕΘ) είναι 12 ημέρες (Ενδοτεταρτημοριακό εύρος: 7-22 ημέρες).\nΣύμφωνα με τα καταχωρημένα στοιχεία, τη 15η Σεπτεμβρίου 2021, 24 ασθενείς (διάγνωση έως 13 Σεπτεμβρίου 2021) βρίσκονταν σε ΜΕΘ. Η διάμεση ηλικία των ασθενών αυτών ήταν τα 60 έτη (Ενδοτεταρτημοριακό εύρος: 52-66 έτη). Το 66,7% (16) των περιπτώσεων αφορούσαν σε άνδρες.\nΟ αριθμός ασθενών που βρίσκονται αυτή τη στιγμή σε ΜΕΘ, σύμφωνα με τα καταχωρημένα στοιχεία, ανά 100.000 κατοίκους, είναι 2,7. Από τους/τις 578 ασθενείς που εισήχθησαν στη ΜΕΘ, 552 (95,5%) διασωληνώθηκαν και 22 είναι ακόμα διασωληνωμένοι.\nΜέχρι τη 13η Σεπτεμβρίου 2021, το 98,1% (114.963) των περιστατικών COVID-19 έχουν αποδεσμευτεί/αναρρώσει.


ΔΕΣΠΟΙΝΑ ΣΤΕΦΑΝΙΔΟΥ: "Yπάρχουν αρκετοί Έλληνες μουσικοί, άρτια καταρτισμένοι, που κουβαλάνε στις αποσκευές τους γνώση, εμπειρία και το δικό τους όραμα, δίνοντας πολλές φορές έναν πραγματικά δύσκολο, επίπονο και επίμονο αγώνα, άλλοτε με, και άλλοτε χωρίς αναγνώριση από μέρους της πολιτείας. Το σύστημα βλέπετε, οι κυβερνήσεις, κάθε άλλο παρά αρωγοί της τέχνης εμφανίζονται" - Polis Magazino\nΔΕΣΠΟΙΝΑ ΣΤΕΦΑΝΙΔΟΥ: “Yπάρχουν αρκετοί Έλληνες μουσικοί, άρτια καταρτισμένοι, που κουβαλάνε στις αποσκευές τους γνώση, εμπειρία και το δικό τους όραμα, δίνοντας πολλές φορές έναν πραγματικά δύσκολο, επίπονο και επίμονο αγώνα, άλλοτε με, και άλλοτε χωρίς αναγνώριση από μέρους της πολιτείας. Το σύστημα βλέπετε, οι κυβερνήσεις, κάθε άλλο παρά αρωγοί της τέχνης εμφανίζονται”\nΑρκετούς. Παρ’όλα αυτά, έχοντας σπουδάσει κυρίως το πιάνο και το τραγούδι, θα ήθελα να αναφερθώ αρχικά στον δάσκαλο που με βοήθησε να ανακαλύψω τη φωνή μου και να εκμεταλλευτώ τις δυνατότητές της. Το φαινόμενο Κώστας Πασχάλης.\nΜεγάλος τραγουδιστής και θεατράνθρωπος.\nΔηλώνω επίσης δεινή θαυμάστρια του Λεωνίδα Καβάκου, παρά το γεγονός ότι η σχέση μου με το βιολί-εκτός της ακρόασης- είναι μόνο αυτή της συνοδείας του οργάνου.\nΘαυμάζω τις δεξιοτεχνικές του ικανότητες, παρακολουθώ συνεντεύξεις του επίσης, διαπιστώνοντας – ας μου επιτραπεί η έκφραση- ότι ‘’ρέει σοφία’’.\nΑγαπημένος Μάνος Χατζιδάκις. Άλλοτε απέριττος, άλλοτε σύνθετος, πάντα διαχρονικός όμως, και η σχέση μου με το τραγούδι του, σχεδόν συντροφική.\nΑσφαλώς και η μουσική είναι μία αλλά εύπλαστη συγχρόνως, οι μουσικοί όμως πολλοί.\nΚαθένας με τη δική του έμφυτη αισθητική, τη δική του παιδεία, τα δικά του βιώματα, τα δικά του μουσικά χαρακτηριστικά.\nΑν σημειωθεί δε, και η συμμετοχή του διευθυντή ορχήστρας στην περίπτωση των μουσικών συνόλων, τότε καταλαβαίνουμε ότι με την προσθήκη μιας ακόμη παραμέτρου, διαφοροποιείται το αποτέλεσμα.\nΗ μουσική αναμφίβολα είναι ανάγκη. Διόλου τυχαίο ότι στην αρχαιότητα τα μαθηματικά και η μουσική αποτελούσαν βασικά μαθήματα για τα παιδιά.\nΚαθόλου τυχαίο και το ότι η μουσική από τα βάθη των αιώνων έως σήμερα, καταφέρνει να εκφράζει τις συναισθηματικές καταστάσεις των ανθρώπων και να συνοδεύει όλες τους τις εκδηλώσεις:\nΤο τραγούδι του γάμου, το μοιρολόι, το τραγούδι της τάβλας, του θερισμού, της ξενητειάς ,του έρωτα, του αγώνα, κ.α.\nΕίναι ανάγκη, καθώς είναι αποδεδειγμένο ότι η μουσική γεννά ευφάνταστα παιδιά αυριανούς οξυδερκείς ανθρώπους, οπλισμένους με κριτική σκέψη για τα πράγματα.\nΈνα παιδί που απ’τα πρώτα χρόνια της ζωής του αρέσκεται στο να αναπαράγει συχνά με τη φωνή του μελωδίες που ακούει γύρω του, αυτό πιστεύω πως είναι η πρώτη σοβαρή ένδειξη ταλέντου που διαθέτει. Έτσι απλά!\nΑφ’ ης στιγμής δημιουργήθηκαν τα μουσικά γυμνάσια και λύκεια στη χώρα μας, ναι, η μουσική παράδοση άρχισε να διδάσκεται συστηματικά σ’ αυτά.\nΚαταρχήν οι νέοι άνθρωποι γνώρισαν παραδοσιακά όργανα των οποίων την ύπαρξη αγνοούσαν στο παρελθόν (λαούτο, ταμπουράς, κανονάκι, νέι …) κατάφεραν να τα εξελίξουν και να παντρέψουν στις μουσικές δημιουργίες τους το σήμερα με το χτες.\nΒεβαίως και επειδή αναφερόμαστε στην παράδοση, ας μην παραβλέπουμε και το γεγονός ότι η παραδοσιακή μουσική από τη φύση της περνάει και προφορικά από γενιά σε γενιά, όπως επίσης κι ότι πρέπει να εμπεριέχει και κάποιας μορφής αυθορμητισμό.\nΑσφαλώς και υπάρχουν αρκετοί Έλληνες μουσικοί, άρτια καταρτισμένοι, που κουβαλάνε στις αποσκευές τους γνώση, εμπειρία και το δικό τους όραμα, δίνοντας πολλές φορές έναν πραγματικά δύσκολο, επίπονο και επίμονο αγώνα, άλλοτε με, και άλλοτε χωρίς αναγνώριση από μέρους της πολιτείας.\nΤο σύστημα βλέπετε, οι κυβερνήσεις, κάθε άλλο παρά αρωγοί της τέχνης εμφανίζονται.\nΑπό πάντα είχα την ιδιορρυθμία να μην θέλω να αναφέρομαι στα μελλοντικά σχέδιά μου, αντιθέτως να περιγράφω με χαρά το παρόν.\nΠριν από λίγες μέρες λοιπόν, ολοκληρώθηκαν οι καλοκαιρινές εμφανίσεις που πραγματοποίησα solo πιάνο τραγούδι-αντικείμενο το οποίο λατρεύω-αλλά και με άλλους συνεργάτες.\nΑυτόν τον καιρό δουλεύω την μουσική διδασκαλία της μουσικοθεατρικής παράστασης ΟΔΥΣΣΕΙΑ που υπογράφει η εξαιρετική χορογράφος-σκηνοθέτης Σοφία Σπυράτου, και της οποίας παραγωγές έχω αναλάβει μουσικά πολλές φορές. Η πρεμιέρα στις 19/10 στο θέατρο ΟΛΥΜΠΙΑ. Και βέβαια αυτές τις μέρες επιστρέφω και στους αγαπημένους μου μαθητές του Δημοτικού Ωδείου Περιστερίου, όπου εργάζομαι ως καθηγήτρια και συνοδός.\n-Σπουδές πιάνου(δίπλωμα, άριστα παμψηφεί) μονωδίας (δίπλωμα, άριστα παμψηφεί), θεωρητικών (πτυχία Αρμονίας και Αντίστιξης, άριστα παμψηφεί).\nΣεμινάριο πιάνου (Ο.Szabo ,I.Kodaly Ουγγαρίας), ερμηνείας lied (N.Shetler, Aκαδημία Mozarteum Σάλτσμπουργκ), χορωδιακού τραγουδιού (Α. Κοντογεωργίου).\n-Συναυλίες με τα Μουσικά Σύνολα της ΕΡΤ (Εθνική Συμφωνική Ορχήστρα, Ορχήστρα Σύγχρονης Μουσικής, Χορωδία), τη Χορωδία Fons Musicalis και τα Μουσικά Σύνολα του Δήμου Αθηναίων, σε Οπερες Ορατόρια, Εργα Σύγχρονων Ελλήνων Συνθετών.\nΠραγματοποίηση εμφανίσεων με τραγουδιστές όπως: Β.Λέκκας,Αλίκη Καγιαλόγλου, Η.Λιούγκος, Σ.Γιαννάτου, Κ.Θωμαϊδης κ.α.\n-Συνεργασίες με το θέατρο (Τρένο στο Ρουφ, Παιδική Σκηνή του Γυάλινου Μουσικού Θεάτρου, Χοροθέατρο Σ.Σπυράτου, Badminton).\n-Μουσική Προετοιμασία και Συνοδεία στην τάξη Μελοδραματικής του Ελληνικού Ωδείου\n-Μουσική Προετοιμασία για τραγουδιστές και ηθοποιούς στις παραστάσεις :Ιερά Τραγούδια του Ερωτα (Ν.Μαμαγκάκης), Αντιγόνη(Θ.Στάθης), Εν τω μηνί Αθήρ (Α.Ιωαννίδης), Ηλέκτρα (Μ.Νyman), Αναζητώντας τον Αττίκ (Badminton) Μια Ελλάδα Θέατρο (Badminton) Τρελαντώνης, Οδύσσεια (Prime Entertainment)\n-Συμμετοχές σε CD (Μικρό έπος για τον Ανδρέα Ροδινό, και Θηλυκή Εταιρεία του Ν.Μαμαγκάκη, ηχογραφήσεις της Ενωσης Ελλήνων Μουσουργών, Οδύσσεια του Β.Μερτζάνη)\n-Ατομικές εμφανίσεις ως Τραγουδίστρια και Πιανίστα σε Ρεπερτόριο Μιούζικαλ, Γαλλικό, Εντεχνο Ελληνικό, Ρετρό κ.α.\n-Συνεργάτις από το 2013 του Δημοτικού ωδείου Περιστερίου,ως συνοδός και καθηγήτρια πιάνου.\nΠροηγούμενο άρθροΙωάννα Χρ. Τσιλιμίγκα: “Η μουσική από μικρό σε κάνει να σέβεσαι και την ίδια σαν ιέρεια των τεχνών, αλλά και αυτόν που τη διδάσκει”\nΕπόμενο άρθροΑΝΝΑ ΠΕΦΑΝΗ: “Η αγιογραφία δημιουργεί μια αίσθηση ζωντανής παρουσίας και φέρνει τον πιστό σε προσωπική σχέση και επαφή με την υπόσταση του εικονιζόμενου”\nBeatriz Saavedra: “If you want to know about the history of...\nΑνδριάνα Μπάμπαλη – Γιώργης Χριστοδούλου: Ένα ντουέτο θα φέρει την άνοιξη...


Παρασκευή, 21 Σεπτεμβρίου 2018 09:47\nΣυνεχίζει το επικίνδυνο «παιχνίδι» των προκλήσεων ο ΕρντογάνÂÂ ρίχνοντας «λάδι στη φωτιά» στις ήδη τεταμένες σχέσεις μεταξύ ΑθήναςÂÂ και Άγκυρας – Νέες σοβαρές απειλές από τον «Σουλτάνο» προς Ελλάδα και Κύπρο – «Θα χρησιμοποιήσουμε όλα τα μέσα σε Αιγαίο» προειδοποιεί\nΆκρως προκλητική απέναντι στην Ελλάδα εμφανίζεται για ακόμη μία φορά η στάση του Τούρκου προέδρου, Ρετζέπ Ταγίπ Ερντογάν.\nΤα συμπεράσματα της συνεδρίασης του Εθνικού Συμβουλίου Ασφαλείας που συνεδρίασε υπό την προεδρία του βάζουν ξανά στο στόχαστρο Ελλάδα και Κύπρο. Οι απειλές είναι έμμεσες και σαφείς.\nΟ «Σουλτάνος»ÂÂ υποστήριξε πως η Άγκυρα θα προασπιστεί τα δικαιώματα Τουρκοκυπρίων και Τουρκίας στο Αιγαίο και την Κύπρο με όλα τα μέσα.\nΤο Εθνικό Συμβούλιο Ασφαλείας υπό τον Ερντογάν εξέτασε μια σειρά από θέματα, ανάμεσα στα οποία, όπως αναφέρεται, ήταν και το Αιγαίο και η Κύπρος.\nΣτην ανακοίνωση γίνεται λόγος για δικαιώματα της Τουρκίας στο Αιγαίο, αλλά και δικαιώματα των Τουρκοκυπρίων και εδώ οι Τούρκοι κάνουν μια ιδιαίτερα επιθετική αναφορά. «Θα προστατέψουμε τα δικαιώματα αυτά με όλα τα μέσα», αναφέρεται χαρακτηριστικά στην ανακοίνωση.


Το πρόβλημα του Σόλσκιερ και… η νέα εποχή | ΓΗΠΕΔΟ\nΑρχική ΔΙΕΘΝΗ Το πρόβλημα του Σόλσκιερ και… η νέα εποχή\nepa07497395 Manchester United's manager Ole Gunnar Solskjaer ahead of the UEFA Champions League quarter final, first leg soccer match between Manchester United and FC Barcelona at Old Trafford in Manchester, Britain, 10 April 2019. EPA/PETER POWELL\nτης εφημερίδας «ΠΟΛΙΤΗΣ» (έκδοση Κυριακή 10/11)\nΜε προβλημάτισε κάτι που άκουσα το βράδυ της Πέμπτης, μετά τη νίκη της Γιουνάιτεντ επί της Παρτιζάν (3-0) στο Europa League. «Ο Σόλσκιερ προσπαθεί να κάνει την ομάδα να παίζει όπως όταν αγωνιζόταν ο ίδιος. Όμως, δυστυχώς, το ποδόσφαιρο έχει αλλάξει».\nΔεν ξέρω τι ακριβώς εννοεί ο ποιητής… Το ένα θέμα στο τραπέζι είναι η απόδοση της ίδιας της Μάντσεστερ Γιουνάιτεντ και το άλλο ο ανταγωνισμός σε σχέση με την εποχή (1996-2007) που ο Νορβηγός πετύχαινε 237 γκολ σε 386 εμφανίσεις (!) με την ομάδα. Το πιο εύκολο είναι να πεις πως η ομάδα δεν είναι αυτή που θα έπρεπε να ήταν, λόγω του ότι έχουν «γιγαντωθεί» όλοι οι υπόλοιποι μεγάλοι (Άρσεναλ, Σίτι, Λίβερπουλ, Τσέλσι), ενώ έχουν προχωρήσει και άλλες ομάδες, όπως η Τότεναμ και η Λέστερ.\nΑυτό σίγουρα παίζει τον ρόλο του στο πόσο καλά πηγαίνεις. Πέρσι, για παράδειγμα, η Λίβερπουλ έχασε το πρωτάθλημα, παρότι έκανε ρεκόρ συγκομιδής βαθμών (97), αφού η Σίτι είχε έναν περισσότερο (98). Άρα αυτό μπορεί να συμβεί και στις… καλύτερες οικογένειες. Το πρόβλημα στη Γιουνάιτεντ είναι η ίδια η ομάδα. Ενώ διαθέτει σε γενικές γραμμές ένα καλό ρόστερ (θα μπορούσε να ήταν και πολύ καλύτερο), δυστυχώς παρουσιάζει αυτή την εκνευριστική αστάθεια. Αυτό δεν το βλέπαμε επί σερ Άλεξ.\nΌμως, δεν είναι κάτι που έρχεται από τη μια ημέρα στην άλλη. Προσωπικά θα ήθελα πολύ ο συγκεκριμένος κόουτς να «βγει» στη Γιουνάιτεντ. Είναι απόφοιτος μιας μεγάλης σχολής και μαθητής ενός «professor» της προπονητικής. Όμως ακόμα έχει πολλά ψωμιά να φάει. Και δεν ξέρω αν θα προλάβει.\nΠροηγούμενο άρθροΗ μεγάλη «μονομαχία» του Άνφιλντ και τα κίνητρα Λίβερπουλ και Σίτι (πρόγραμμα)\nΕπόμενο άρθροΗ πίεση στον αντίπαλο – Έτσι πάει στη Λευκωσία ο Εθνικός


Πόσες προσλήψεις θα κάνει φέτος ο Δήμος Τρίπολης για τις κατασκηνώσεις στο Παράλιο! - Kalimera Arkadia\nΠόσες προσλήψεις θα κάνει φέτος ο Δήμος Τρίπολης για τις κατασκηνώσεις στο Παράλιο!\nΤρίτη, 29 Απριλίου 2014 12:07\nΟμόφωνα το Δημοτικό Συμβούλιο Τρίπολης ενέκρινε την πρόσληψη έκτακτου προσωπικού τριάντα (30) ατόμων με σύμβαση εργασίας ιδιωτικού δικαίου διάρκειας έως 2 μήνες, για την αντιμετώπιση των αναγκών που θα προκύψουν από τη λειτουργία των παιδικών κατασκηνώσεων του Δήμου Τρίπολης, οι οποίες θα λειτουργήσουν στο Παράλιο Άστρος κατά το διάστημα από τον Ιούνιο έως τον Αύγουστο 2014 και οι οποίες θα φιλοξενήσουν περίπου επτακόσια (700) παιδιά.\n· Δώδεκα (12) άτομα για Ομαδάρχες. Θα προτιμηθούν πτυχιούχοι παιδαγωγικών, φιλοσοφικών, θεολογικών, ιστορικών και θετικών επιστημών, ελλείψει δε αυτών φοιτητές\nτων ανωτέρω σχολών,\nΗ πληρωμή του πιο πάνω προσωπικού έχει προβλεφθεί και θα βαρύνει τις με Κ.Α. 15.6041.0001 και 15.6054.0001 πιστώσεις του προϋπολογισμού του Δήμου Τρίπολης οικονομικού έτους 2014.


Wedding Reception: 7 ζεστά κοκτέιλ για την πιο θερμή υποδοχή των καλεσμένων | Yes I Do\nWedding Reception: 7 ζεστά κοκτέιλ για την πιο θερμή υποδοχή των καλεσμένων\n'cause baby it’s cold outside!\nΜπορεί να έχετε συνδέσει τα κοκτέιλ με τα καλοκαιρινά wedding parties, αλλά οι 7 συνταγές που συγκεντρώσαμε αποδεικνύουν ότι στη ζεστή τους εκδοχή αποτελούν το ιδανικό welcome drink και για τις δεξιώσεις που ακολουθούν τους γάμους του χειμώνα - ειδικά τους χριστουγεννιάτικους!\nΓια το σερβίρισμα, επιλέξτε μικρά σκεύη, ανθεκτικά στη θερμότητα και με ειδική λαβή, που θα εξασφαλίζει ότι θα τα κρατάτε χωρίς να καίγεστε!\nΜε μια γρήγορη αναζήτηση στο web θα διαπιστώσετε ότι το Hot Toddy είναι ένα από τα δημοφιλέστερα ζεστά κοκτέιλ.\nΕκτέλεση: Σε μία κούπα βάζετε το bourbon, το μέλι και το χυμό λεμονιού. Προσθέστε το βραστό νερό και ανακατέψτε καλά. Γαρνίρετε με ξύλο κανέλας και μία φέτα λεμονιού.\nYes I Do Tip: Δοκιμάστε την πιο fancy εκδοχή του, αντικαθιστώντας το νερό με μηλίτη και το μέλι με σιρόπι καραμέλας!\n#2 Red, Red Wine\nΤο ζεστό κρασί είναι η δημοφιλέστερη επιλογή για τα γαμήλια welcome drinks! Συνδυάζονται με φρούτα, ενισχύονται με γλυκαντικά και απογειώνονται με μπαχαρικά. Η συγκεκριμένη συνταγή είναι ιδιαίτερη και ταιριάζει απίστευτα στους χριστουγεννιάτικους γάμους.\n2 κούπες χυμό ρόδι\n3-4 κ.σ. μέλι (ανάλογα με το πόσο γλυκό το θέλετε)\nΕκτέλεση: Τοποθετήστε όλα τα υλικά σε ένα σκεύος σε σιγανή φωτιά. Ανακατέψτε καλά για να λιώσει το μέλι. Διατηρήστε το ζεστό σε πολύ σιγανή φωτιά μέχρι το σερβίρισμα.\n#3 Hazelnut Heaven\nΚι αν νομίζετε πώς η πραλίνα φουντουκιού δεν μπορεί να γίνει καλύτερη, μάλλον δεν την έχετε δοκιμάσει σε κοκτέιλ!\n1/4 της κούπας πραλίνα φουντουκιού\n180 ml Frangelico (ή οποιοδήποτε λικέρ φουντούκι)\n1 κούπα κρέμα γάλατος, παγωμένη\n2 κ.σ. στιγμιαίο καφέ espresso\nΘρυμματισμένα φουντούκια για το γαρνίρισμα\nΕκτέλεση: Σε ένα σκεύος, ζεσταίνετε σε μέτρια φωτιά το γάλα, την πραλίνα φουντουκιού και το αλάτι, έως ότου λιώσει η πραλίνα εντελώς. Αφού κλείσετε το μάτι, προσθέστε το λικέρ. Αφήστε το σκεύος στο μάτι μέχρι να φτιάξετε τη σαντιγί. Χτυπήστε για 2-3 λεπτά με ένα μίξερ την κρέμα γάλακτος, τη ζάχαρη άχνη και τον καφέ μέχρι να γίνουν σαντιγί. Σε μια μεγάλη κούπα τοποθετήστε το ζεστό μείγμα, συνεχίστε με τη σαντιγί και γαρνίρετε με τα θρυμματισμένα φουντούκια.\nYes I Do Tip: Τοποθετήστε το μπολ που θα χτυπήσετε τη σαντιγί στο ψυγείο μέχρι να παγώσει. Αυτό θα κάνει τη σαντιγί ακόμα πιο ανάλαφρη.\nΚαφές της επιλογής σας\nΣοκολάτα ή κανέλα για το γαρνίρισμα.\nΕκτέλεση: Προετοιμάστε τον αγαπημένο σας καφέ και τοποθετήστε τον σε κούπες. Προσθέστε σε κάθε κούπα το ουΐσκι και τη μαύρη ζάχαρη και ανακατέψτε καλά. Ολοκληρώστε με σαντιγί και γαρνίρετε με τρίμματα κουβερτούρας ή λίγη κανέλα.\n#5 Hot Gin & Tonic\nΤο ξέρουμε ότι με το άκουσμα του «gin and tonic» φαντάζεστε καλοκαιρινές νύχτες και παγωμένα ποτήρια, αλλά η ζεστή του εκδοχή θα σας εκπλήξει ευχάριστα!\nΦλοίδα πορτοκαλιού για το γαρνίρισμα\nΕκτέλεση: Σε μία κούπα τοποθετήστε το τζιν, το τόνικ και ανακατέψτε. Προσθέστε το νερό και γαρνίρετε με το πορτοκάλι.\n#6 Hot Chocolate 18+\n45 ml μπράντι ή κονιάκ\n20 ml σιρόπι της επιλογής σας\n3 σταγόνες εκχύλισμα βανίλιας\n150 ml ζεστή σοκολάτα\nΕκτέλεση: Σε μια κούπα προσθέστε το μπράντι ή το κονιάκ, το σιρόπι, τη βανίλια και τη ζεστή σοκολάτα και ανακατέψτε καλά. Προσθέστε τη σαντιγί και γαρνίρετε με τριμμένο μοσχοκάρυδο και τριμμένη κουβερτούρα.\n#7 Hot Buttered Rum\n2 κούπες μηλίτη\n1 κούπα ρούμι\n4 κ.γ. βούτυρο μαλακό\n3 κ.γ. μαύρη ζάχαρη\n½ κούπα παγωτό βανίλια\nΕκτέλεση: Σε ένα μίξερ ανακατέψτε το βούτυρο και την καστανή ζάχαρη μέχρι να γίνουν αφράτη κρέμα. Προσθέστε το παγωτό και την κανέλα, τοποθετήστε σε ένα βάζο και αφήστε το στο ψυγείο για τουλάχιστον δύο ώρες. Σε ένα σκεύος, ζεσταίνετε τον μηλίτη μέχρι να βράσει, ανακατεύοντας ανά διαστήματα. Τοποθετήστε δύο κουταλιές από το πρώτο βουτυρένιο μείγμα στη βάση μιας κούπας. Γεμίστε το 1/3 της κούπας με ρούμι και τέλος προσθέστε τον μηλίτη. Ανακατέψτε καλά και σερβίρετε με ένα ξυλάκι κανέλας.\nΔημιουργήστε μια σούπερ cozy γωνιά με ζεστά ροφήματα που θα ευφράνουν την καρδιά κάθε προσκεκλημένου.\n- Προνοήστε έχοντας ήδη ready-to-serve κοκτέιλ, ειδικά αν η λίστα των καλεσμένων είναι μεγάλη. Εξασφαλίστε ότι θα βρίσκονται στην κατάλληλη θερμοκρασία όταν θα τα σερβίρετε, επικοινωνώντας με το catering ή τον bartender για να συμφωνήσετε τον τρόπο με τον οποίο τα κοκτέιλ θα παραμείνουν ζεστά.\n- Ενδεχομένως η εμφάνιση ενός ζεστού κοκτέιλ να είναι λιγότερο εντυπωσιακή από εκείνη ενός παγωμένου. Διακοσμήστε τα κοκτέιλ με φλοίδες πορτοκαλιού ή λεμονιού, μούρα, πευκοβελόνες και ενισχύστε το άρωμά τους με ξυλάκια κανέλας και αστεροειδή γλυκάνισο.\n- Μην ξεχάσετε να προσφέρετε και μια mocktail version - δηλαδή το ίδιο κοκτέιλ χωρίς αλκοόλ! Στους μικρούς καλεσμένους, προσφέρετε αχνιστή σοκολάτα με σαντιγί και πολύχρωμα ζαχαρωτά στην κορυφή. Είναι βέβαιο ότι θα ξετρελαθούν!\nΓάμος σε δίσεκτο έτος: Να παντρευτείτε ή όχι το 2020;\nWedding Breakfast από το Plaza της Νέας Υόρκης μέχρι το d´Anglettere της Κοπεγχάγης...\n10 λαχταριστές χειμωνιάτικες γαμήλιες τούρτες για να εμπνευστείτε!\nποτό για γάμο\nποτό για δεξίωση γάμου\nγάμος τον χειμώνα ιδέες\nιδέες για wedding party\nwelcome drinks για wedding reception\nMoët moments | 7 μοναδικά φωτογραφικά στιγμιότυπα από το Yes I Do Catwalk by ghd\nΦωτεινή & Άκης: Σικ δεξίωση γάμου με έμπνευση από τη ρομαντική γειτονιά Ναβίλι του Μιλάνου


Η Μαρία Ηλιάκη μοιράζεται μαζί μας τα μυστικά της διατροφής της - Missbloom.gr\nΥγεία : Διατροφή : PROMOTIONAL : ΜΑΡΙΑ ΗΛΙΑΚΗ19 ΜΑΪΟΥ, 2016\nΗ Μαρία Ηλιάκη μοιράζεται μαζί μας τα μυστικά της διατροφής της\nΤι δεν λείπει από την καθημερινότητά της και τι αποφεύγει να τρώει\nΗ σχέση μου με τη δίαιτα έχει υπάρξει πολύ στενή στο παρελθόν μιας κι εγώ -όπως πολλά κορίτσια- έχω κάνει το λάθος να ακολουθήσω δίαιτες στερητικές και τελικά μη αποτελεσματικές. Οταν κατάλαβα πριν από 7-8 χρόνια περίπου ότι η ισορροπημένη διατροφή είναι και η καλύτερη σε συνδυασμό με λίγη άσκηση, τότε το σώμα μου άλλαξε. Προσέχω τη διατροφή μου όλο τον χρόνο γιατί το σώμα και ο οργανισμός μου έχουν μπει πια σε πρόγραμμα. Υπάρχουν βέβαια και κάποια διαστήματα, όπως τα Χριστούγεννα, το Πάσχα και το καλοκαίρι που είμαι πιο χαλαρή.\nΗ σχέση της με τα γλυκά και τι αποκλείει από τη διατροφή της:\nΈχω αποκλείσει από το διαιτολόγιο μου τελείως τη ζάχαρη – κι έχω δει μεγάλη διαφορά – καθώς και τα τηγανητά. Από τότε που έκοψα τα γλυκά έχω παρατηρήσει αλλαγή. Όταν με πιάσει λιγούρα τρώω μόνο μαύρη σοκολάτα. Ευτυχώς, η μαμά μου με είχε μάθει από μικρή να μην πίνω αναψυκτικά, πράγμα που με έχει βοηθήσει πολύ μιας και δεν είναι ό,τι καλύτερο.\nΤο δυναμωτικό πρωινό και μία συνηθισμένη ημέρα\nΣυνήθως το πρωί φτιάχνω μια σπέσιαλ ομελέτα με 5 ασπράδια και 1 κρόκο, κίτρινο τυρί με χαμηλά λιπαρά και γαλοπούλα. Ενδιάμεσα τρώω μήλο ή μια φέτα ψωμί από αλεύρι ζέας. Το μεσημέρι έχω συνήθως τις εξής επιλογές: κοτόπουλο, μπριζόλα, ψάρι ή βραστές γαρίδες με σαλάτα. Το απόγευμα τρώω 4-5 αμύγδαλα και το βράδυ κάτι ψητό με σαλάτα.\nΜυστικό: Αν τρως πολλά γεύματα δεν πεινάς κι έτσι μειώνεις το τσιμπολόγημα μέσα στη μέρα.\nΤο μεγαλύτερο λάθος είναι να μην φας τίποτα την επόμενη όταν το έχεις παρακάνει την προηγούμενη! Έτσι, όταν φάω λίγο παραπάνω, την επόμενη ημέρα λειτουργώ συνήθως σαν να μην έχει συμβεί τίποτα. Έχω ένα μικρό tip βέβαια, που έχω παρατηρήσει ότι σε εμένα λειτουργεί θετικά: για να ξεφουσκώσω από τις ατασθαλίες της προηγούμενης μέρας πίνω πολύ νερό και τρώω κοτόπουλο με σαλάτα που έχει μόνο πρασινάδα (αγγούρι, μαρούλι, κολοκύθι κτλ).\nΤους τελευταίους μήνες με έχει βοηθήσει πολύ ο λιναρόσπορος. Τον αγοράζω αλεσμένο από καταστήματα με βιολογικά προϊόντα και τον ρίχνω στο φαγητό (σαν αλάτι φαντάσου και όχι πάνω από μια κουτάλια της σούπας). Θα σε βοηθήσει πολύ ειδικά αν αντιμετωπίζεις πρόβλημα με τη δυσκοιλιότητα και το φούσκωμα.\nΈνα ακόμα μυστικό είναι το 100% φυσικό λιποδιαλυτικό Lipotropic Factors της Solgar, που με βοηθά να ελέγχω το βάρος μου και ενισχύει τον μεταβολισμό μου. Το παίρνω 2 φορές την ημέρα μαζί με το γεύμα μου.\nΝα θυμάσαι πάντα ότι το πιο σημαντικό στη διατήρηση του σωστού σωματικού βάρους είναι η καλή ψυχολογία και η απουσία του άγχους. Όσες φορές αγχώθηκα να χάσω τα 2-3 κιλάκια που ήθελα δεν το κατάφερα ποτέ.\nDare To Go Double: Το απόλυτο trend της σεζόν που λατρεύουν οι celebrities\nΑνάλυσέ το: Πώς να θέτεις έξυπνα τους στόχους σου


H πανακότα (panna cotta) είναι από τα πιο γνωστά γλυκίσματα Ιταλικής προέλευσης. Το όνομά της στα ιταλικά σημαίνει «ψημένη κρέμα» και είναι πολύ διαδεδομένο έδεσμα στα Επτάνησα (και όχι μόνο!).\n3 κούπες κρέμα γάλακτος\n1 κουταλάκι του γλυκού εκχύλισμα βανίλιας ή 1 στικ βανίλιας ανοιγμένο\nΣιρόπι φράουλας, σοκολάτας, ή κερασιού για γαρνίρισμα\nΡίχνουμε στο κρύο γάλα τη σκόνη της ζελατίνης και την αφήνουμε να μαλακώσει περίπου για 5 λεπτά. Στη συνέχεια, βάζουμε το γάλα με τη ζελατίνη σε χαμηλή φωτιά και ανακατεύουμε συνέχεια, μέχρι να λιώσει τελείως η ζελατίνη και να απορροφηθεί τελείως από το γάλα. Προσοχή, το γάλα δεν πρέπει να πάρει βράση.\nΣτη συνέχεια ρίχνουμε την κρέμα γάλακτος, τη ζάχαρη και το εκχύλισμα βανίλιας ή το στικ της βανίλιας μαζί με το αλάτι στο μείγμα και ανακατεύουμε συνεχώς μέχρι να λιώσουν όλα τα υλικά και να απορροφηθούν από το μείγμα. Δουλεύουμε πάντοτε σε χαμηλή φωτιά, προσέχοντας το μείγμα μας να κάψει μεν αλλά να μη βράσει δε. Σε περίπτωση που έχουμε χρησιμοποιήσει στικ βανίλιας, το αφαιρούμε από το μείγμα.\nΑμέσως μετά, τοποθετούμε το μείγμα στα ποτηράκια της πανακότας, το αφήνουμε πάνω σε ένα τραπέζι και σε θερμοκρασία δωματίου, για να "ηρεμήσει". Μετά, το βάζουμε στο ψυγείο για άλλες 6 ώρες. Τέλος, αφού βγάλουμε τα ποτηράκια της πανακότας από το ψυγείο, γαρνίρουμε με το σιρόπι της αρεσκείας μας και σερβίρουμε.\nΤούρτα με ανθότυρο και πτι μπερ\nΡίχνουμε τον κρόκο, το αυγό και τη ζάχαρη σε μια κατσαρόλα και ανακατεύουμε καλά με σύρμα. Προσθέτουμε το χυμό ή το ξύσμα πορτοκαλιού και το 1 ποτήρι γάλα και αφού ζεσταθεί το μείγμα καλά ρίχνουμε τις ζελατίνες και ανακατεύουμε. Προσθέτουμε στο ζεστό αυτό μείγμα και το ανθότυρο και ανακατεύουμε μέχρι να γίνει κρέμα. Αφού κρυώσει προσθέτουμε την κρέμα γάλακτο...\nTα 5 προβλήματα που οι μπανάνες λύνουν καλύτερα από τα χάπια!\nΟι μπανάνες είναι πλούσιες σε υγιή σάκχαρα και πολλές φυτικές ίνες που τις καθιστούν μια ισχυρή ενεργειακή βόμβα για το σώμα σας. Ωστόσο, εκτός από αυτήν την επίδραση, οι μπανάνες είναι επίσης μία αποτελεσματική θεραπεία ενάντια σε πολλές ασθένειες και μερικές φορές έχουν ακόμα καλύτερα αποτελέσματα από τα φάρμακα. Και δεν χρειάζεται να ανησυχείτε για τις...\nΌταν μιλάμε για κατάθλιψη, δεν εννοούμε απλά κάποια αρνητικά συναισθήματα που μπορεί να βιώνουμε για ένα μικρό χρονικό διάστημα ύστερα από διάφορα δυσάρεστα γεγονότα που μπορεί να συνέβησαν. Στην πραγματικότητα η κατάθλιψη αποτελεί μια πολύ σοβαρή διαταραχή της διάθεσης, η οποία απαιτεί σωστή διάγνωση και κατά συνέπεια σωστή θεραπευτική αντιμετώπιση. Θα προσπαθήσουμε με απλά λόγια να εξηγήσουμε...


Mission Ranch Restaurant: Εστιατόρια στην περιοχή\nΔραστηριότητες κοντά σε: Mission Ranch Restaurant\n) Νο 4 από 113 στην κατηγορία Εστιατόρια για: Carmel €€ - €€€ Αμερικανική, Κατάλληλο για χορτοφάγους, Πιάτα χωρίς γλουτένη\nΠαλιό Σχολείο Carmel στα καλύτερά της\nEast Hills, Νέα Υόρκη\nΕξαιρετικό φαγητό και ατμόσφαιρα μπαρ με όμορφη θέα στο λιβάδι προβάτων, το ποτάμι και τον ωκεανό.\nΌμορφη τοποθεσία και καλή τιμή για το δείπνο!\nΤο αγαπημένο μου εστιατόριο στο Carmel\nΑυτή είναι η γοητεία του παλιού Carmel: Χαλαρώστε. Επιβραδύνει.\nΑκόμη καλύτερα τη δεύτερη φορά!\nΛάβετε γρήγορα απαντήσεις από το προσωπικό του Mission Ranch Restaurant και από προηγούμενους επισκέπτες.\nΟικογένειες με παιδιά, Ειδικές περιστάσεις, Τοπική κουζίνα, Ατμόσφαιρα Μπαρ, Κατάλληλο για παιδιά, Γραφική θέα, Ρομαντικό, Μεγάλες παρέες\nΔιεύθυνση: 26270 Dolores St, Carmel, CA 93923-9215\nΑριθμός τηλεφώνου: +1 831-625-9040\nΑυτό το εστιατόριο βρίσκεται στο Mission Ranch


ΜΕΣΙΤΙΚΟ ΙΟΡΔΑΝΟΥ -ΙΑΣΩΝΙΔΟΥ - ΕΝΟΙΚΙΑΖΕΤΑΙ ΔΙΑΜΕΡΙΣΜΑ 35ΤΜ ΣΕ ΑΡΙΣΤΗ ΚΑΤΑΣΤΑΣΗ\n■ ΑΠΟΤΕΛΕΙΤΑΙ ΑΠΟ ΕΝΑ ΕΝΙΑΙΟ ΧΩΡΟ.\n■ ΔΙΑΘΕΤΕΙ ΟΛΕΣ ΤΙΣ ΗΛΕΚΤΡΙΚΕΣ ΣΥΣΚΕΥΕΣ.\n■ ΕΧΕΙ ΚΟΥΦΩΜΑΤΑ ΑΛΟΥΜΙΝΙΟΥ, ΔΙΠΛΗ ΥΑΛΩΣΗ.\n■ ΕΙΝΑΙ ΕΠΙΠΛΩΜΕΝΟ\n■ Η ΘΕΡΜΑΝΣΗ ΕΙΝΑΙ ΜΕ ΦΥΣΙΚΟ ΑΕΡΙΟ, ΔΙΑΘΕΤΕΙ ΚΛΙΜΑΤΙΣΤΙΚΟ.\n■ ΠΡΟΣΟΨΗ, ΠΟΛΥ ΦΩΤΕΙΝΟ, ΜΕΓΑΛΟ ΜΠΑΛΚΟΝΙ


Γ. Πλακιωτάκης: Οι έλεγχοι από το Λιμενικό είναι πλήρεις και αποδίδουν | Lesvosnews.net\n19/07/2021 - 15:34\n«Πράγματι», δήλωσε ο κ Πλακιωτάκης «διαπιστώσαμε ελλείψεις στους ελέγχους στα πλοία και γι αυτό αποφασίσαμε να αναλάβει το Λιμενικό Σώμα τον έλεγχο πριν την επιβίβαση. Πλέον, αποδεδειγμένα, οι έλεγχοι είναι πλήρεις. Μόνο το τριήμερο, περίπου 2,500 δεν επιβιβάστηκαν στα πλοία σε λιμάνια και πορθμεία σε ολόκληρη την Ελλάδα. Δεν έχουμε τιμωρητική διάθεση, δεν θέλουμε να αναγκαζόμαστε να επιβάλλουμε πρόστιμα και να προβαίνουμε σε συλλήψεις. Ζητάμε τη συνεργασία των επιβατών διότι με αυτόν τον τρόπο θα προστατέψουμε και την υγεία τους και την υγεία των οικογενειών τους. Είναι θέμα προσωπικής ευθύνης του κάθε ενός από εμάς. Γι' αυτό ζητάμε οι επιβάτες να προσέρχονται 1,5 ώρα τουλάχιστον πριν την επιβίβασή τους, με όλα τα απαραίτητα έγγραφα και να τηρούν τα μέτρα προστασίας καθ' όλη τη διάρκεια του ταξιδιού. Δεν θα υπάρξει κανένας εφησυχασμός. Οι έλεγχοι θα συνεχίσουν να πραγματοποιούνται με απόλυτη πληρότητα».\nΟ κ Πλακιωτάκης, κάλεσε για ακόμα μία φορά, όσους δεν το έχουν κάνει, να σπεύσουν να εμβολιαστούν. "Το κλειδί στην αντιμετώπιση της πανδημίας είναι το εμβολιαστικό πρόγραμμα. Το μεγάλο όπλο που έχουμε στη φαρέτρα μας είναι η αύξηση των εμβολιασμών».


Έμφυλη βία: οι αριθμοί αποκαλύπτουν - natura nrg\nΑρχική Life Έμφυλη βία: οι αριθμοί αποκαλύπτουν\nΗ έμφυλη βία είναι ένα καθημερινό, παγκόσμιο φαινόμενο, που πλήττει στη συντριπτική πλειοψηφία γυναίκες και νεαρά κορίτσια, παραμένει σχεδόν αόρατο και μόνο πρόσφατα βλέπουμε το ποσοστό των καταγγελιών να αυξάνεται. Έμφυλη βία: οι αριθμοί αποκαλύπτουν\nΣύμφωνα με τη μεγαλύτερη δημοσκοπική έρευνα που έχει διεξαχθεί παγκοσμίως, με τη συμμετοχή 42.000 γυναικών, ηλικίας από 18 έως 74 ετών, σε κράτη-μέλη της Ε.Ε.:\n– 1 στις 3 γυναίκες στην Ε.Ε. έχει υποστεί σωματική βία από την ηλικία των 15 ετών ενώ και 1 στις 10 γυναίκες έχουν βιώσει σεξουαλική βία από την ηλικία των 15 ετών και άνω. Έμφυλη βία: οι αριθμοί αποκαλύπτουν\n– Είναι χαρακτηριστικό ότι 1 στις 2 γυναίκες έχει βιώσει ψυχολογική βία από το σύντροφό της ενώ 1 στις 8 γυναίκες έχει υποστεί οικονομική βία από το σύντροφο.\n– 1 στις 20 γυναίκες έχει πέσει θύμα βιασμού.\n– 1 στις 3 γυναίκες έχει παρενοχληθεί σεξουαλικά στο χώρο εργασίας ενώ 1 στις 5 νεαρές γυναίκες, μεταξύ 18-29 ετών, έχει παρενοχληθεί σεξουαλικά στο διαδίκτυο.\n– 50 γυναίκες χάνουν τη ζωή τους κάθε εβδομάδα λόγω της ενδοοικογενειακής βίας.\nΠροηγούμενο άρθροΟ «Καλύτερος Οικογενειακός Γιατρός στον κόσμο» είναι Έλληνας\nΕπόμενο άρθροΑλλαγή, Αντίσταση και Γιόγκα


The High Sun: ένας ύμνος στην αγάπη - Cinefreaks.gr Cinefreaks.gr\nΗθοποιοί: Dado Cosic, Goran Markovic, Nives Ivankovic, Tihana Lazovic\nΤο “The High Sun” είναι η νέα μεγάλου μήκους ταινία του Κροάτη Dalibor Matanić, που είναι και η πρώτη Κροατική ταινία στο Φεστιβάλ μετά από πολλά χρόνια και διαγωνίζεται στο Un Certain Regard. Η ταινία ακολουθεί τρία ζευγάρια σε τρεις διαφορετικές δεκαετίες στα 1991, 2001 και 2011, ενώ αυτά προσπαθούν να μείνουν μαζί, ενώ γύρω τους υπάρχουν έντονες εθνικές κρίσεις και συγκρούσεις. Με το να τονίσει το πάθος των ζευγαριών για την αγάπη τους και την ζωή, ο σκηνοθέτης παρουσιάζει τα γεγονότα που η Κροατία και οι γείτονες χώρες της πέρασαν: προπολεμική βία, μεταπολεμικά τραύματα και τελικά την αγάπη που επανέρχεται και ριζώνει.\nΚαι τα τρία ζευγάρια παίζονται από τους πρωτοεμφανιζόμενους ηθοποιούς Tihana Lazović και Goran Marković, που ερμηνεύουν σε καθένα από τα τρία μέρη της ταινίας διαφορετικούς χαρακτήρες που ζουν την απαγορευμένη αγάπη.\nΟ σκηνοθέτης Dalibor Matanić έρχεται στις Κάννες για πρώτη φορά με μεγάλου μήκους ταινία, όμως έχει επισκεφτεί ξανά το Φεστιβάλ με τα μικρού μήκους Drought (στο Directors Fortnight το 2003) και Party (στην εβδομάδα Κριτικής το 2009).\n“Στόχος μου σαν σκηνοθέτης ήταν να δείξω την αντίθεση του φυσικού κόσμου και την ανέμελη βεβαιότητα των νέων με το μακροχρόνιο μίσος των ανθρώπων. Η ταινία μου αναδεικνύει την ανιδιοτέλεια και την αγάπη – το καλύτερο στοιχείο του ανθρώπινου είδους, που εξακολουθεί να αγωνίζεται να βγει νικητής σε περιοχές μας. Για ένα πράγμα μπορώ να είμαι σίγουρος: στο τέλος της ημέρας, η πολιτική και ο ακραίος εθνικισμός ποτέ δεν νικούν. Η αγάπη θα νικήσει.”\nΟ Matanić καταφέρνει και φτιάχνει μια ταινία που είναι πραγματικός ύμνος στην αγάπη κάτω από οποιεσδήποτε εξωτερικές συνθήκες. Οι τρεις ιστορίες του συνθέτουν μια σπονδυλωτή ιστορία με δύο υπέροχα πρώτα μέρη και ένα λίγο λιγότερο καλό τρίτο. Μέσα από τις ιστορίες βλέπουμε τρία διαφορετικά ζευγάρια, που θα μπορούσε να είναι το ίδιο, κάτω από διαφορετικές συνθήκες, σε διαφορετικές χρονικές στιγμές του πολέμου και του μίσους ανάμεσα σε Σέρβους και Κροάτες. Από την πρώτη ιστορία απαγορευμένης αγάπης με το ξέσπασμα του πολέμου που μας δείχνει με λιτό τρόπο τον έρωτα δύο νέων παιδιών πάμε στην δεύτερη που θα μας δείξει το μίσος ανάμεσα στα ίδια παιδιά, τις εναλλακτικές εκδοχές τους καλύτερα. Μίσος που τους άφησε οι πληγές του πολέμου και που θα τους κάνει να είναι χωριστά παρά το αναμφισβήτητο πάθος. Και από κει θα πάμε στην τρίτη εκδοχή τους όπου το μίσος μεν έχει σβήσει, υπάρχει όμως η προκατάληψη από προηγούμενες γενιές που θα τους κάνει να πάρουν λάθος αποφάσεις και να απομακρυνθούν.\nΟ ήλιος που βρίσκεται ψηλά στον ουρανό ή δύει, είναι το κοινό στις τρεις ιστορίες προσφέροντας όμορφα γαλήνια και ποιητικά πλάνα. Δεύτερο κύριο στοιχείο της ταινίας, ειδικά στο πρώτο μέρος της είναι η τέχνη καθώς ο μουσικός που παίζει την τρομπέτα του μπροστά σε συνοριοφρουρά για να ακούσει η κοπέλα του, είναι μια σκηνή που δύσκολα σου φεύγει από το μυαλό.\nΧωρίς να είναι αριστούργημα η ταινία καταφέρνει να μας περάσει αντιρατσιστικά μηνύματα και να μας δείξει πως ο ρατσισμός, η έχθρα και η προκατάληψη μπορεί να επηρεάσει τον αγνό έρωτα δύο νέων παιδιών.


Τμήμα Ηλεκτρολόγων Μηχανικών & Μηχανικών Υπολογιστών – Ασύρματα σημεία πρόσβασης εσωτερικών χώρων\nΗ παροχή ασύρματης πρόσβασης στην Πολυτεχνική Σχολή και σε χώρους του Α.Π.Θ. αποτελεί προτεραιότητα της ομάδας διαχείρισης δικτύου του ΤΗΜΜΥ. Η ασφάλεια του δικτύου βασίζεται στη χρήση ανεπτυγμένων πρωτοκόλλων ασφάλειας προκειμένου να είναι διασφαλισμένη η ασύρματη επικοινωνία του κάθε χρήστη από και προς το δίκτυο. Το χρησιμοποιούμενο πρωτόκολλο ασφάλειας είναι το 802.1x (με χρήση WPA PEAP-128bit encryption). Η ονομαστική ταχύτητα των προσφερόμενων συνδέσεων είναι 2-108 Mbps ενώ η πρόσβαση παρέχεται σε όλους σχεδόν τους χώρους εδνιαφέροντος της Πολυτεχνικής Σχολής αλλά και σε κοινόχρηστους εσωτερικούς και εξωτερικούς χώρους του ΑΠΘ.\nΟμάδες χρηστών που απευθύνεται\nΗ υποδομή απευθύνεται σε όλους τους φοιτητές και το προσωπικό του Α.Π.Θ. που διαθέτουν προσωπικές συσκευές με ενσωματωμένες δυνατότητες Wifi (802.11 a/b/g), συμβατές με το πρότυπο 802.1x, σε επισκέπτες που ανήκουν στο ευρωπαϊκό δίκτυο «eduroam», καθώς επίσης και σε επισκέπτες, οι οποίοι δικαιούνται πρόσβαση σε έκτακτες περιπτώσεις (επισκέπτες ερευνητές, φοιτητές, συμμετέχοντες σε συνέδρια ή ημερίδες εντός του πανεπιστημίου κτλ.).\nΑπόκτηση δυνατότητας πρόσβασης\nΤο προσωπικό και οι φοιτητές του Α.Π.Θ. που ήδη διαθέτουν λογαριασμό χρήστη στους διακομιστές Egnatia και Vergina έχουν αυτομάτως τη δυνατότητα πρόσβασης στο σύστημα με τα ίδια ακριβώς στοιχεία (username και password). Οι επισκέπτες, τα μέλη του Α.Π.Θ. αλλά και όλοι οι χρήστες που προέρχονται από τα πανεπιστημιακά ιδρύματα που είναι μέλη της διεθνούς υποδομής πρόσβασης EduRoam (http://www.eduroam.org) μπορούν να χρησιμοποιήσουν τις υποδομές χωρίς περαιτέρω ενέργειες εκ μέρους τους.\nΤο προσωπικό και οι φοιτητές που διαθέτουν λογαριασμό στο «auth», της μορφής «username(at)auth.gr» ή «username(at)department.auth.gr» πρέπει να επισκεφτούν τον σύνδεσμο «https://accounts.auth.gr/» και να ενεργοποιήσουν την «Ενεργοποίηση πρόσβασης μέσω ασύρματου δικτύου» στην υποκατηγορία «Ασύρματα Δίκτυα» της κατηγορίας «Απομακρυσμένη Πρόσβαση». Εξαίρεση αποτελούν οι χρήστες με λογαριασμό της μορφής\nΧρήστες της Πολυτεχνικής Σχολής που δεν ανήκουν στις παραπάνω ομάδες, μπορούν να επικοινωνήσουν με την Ομάδα Διαχείρισης Δικτύου του ΤΗΜΜΥ, ώστε να εξεταστεί η ιδιότητά τους και να τους παραχωρηθεί πρόσβαση επισκέπτη (guest).\nΓια οδηγίες πρόσβασης επιλέξτε εδώ.\nΗ παρούσα σελίδα θα ανανεώνεται αναφέροντας τους χώρους ασύρματης ραδιοπρόσβασης αναλυτικά.\nΟι χώροι ραδιοπρόσβασης στην παρούσα φάση συνοψίζονται στα ακόλουθα 2 σχήματα:


Φωτιές ανάβει με το βιβλίο του ο Στάθης Εριφυλλίδης: Στάθης εναντίον όλων - Καβάλα, Πρωϊνή, Ραδιόφωνο, Εφημερίδα της Καβάλας, νέα, καβάλα ειδήσεις, μικρές αγγελίες\n5 Ιανουαρίου 2019, 6:25 ΜΜ\nΦωτιές ανάβει με το βιβλίο του ο Στάθης Εριφυλλίδης: Στάθης εναντίον όλων\n16 Μάιος, 2018, 8:34 μμ\n(Οι φωτογραφίες του κειμένου προέρχονται από την εκδήλωση παρουσίαση του βιβλίου του Στάθη Εριφυλλίδη, η οποία άρχισε πριν λίγο στο Αμφιθέατρο)\nΑναταράξεις στην τοπική κοινωνία πρόκειται να προκαλέσει το βιβλίο του πρώην δημάρχου Στάθη Εριφυλλίδη με τίτλο «Οι δρόμοι που περπάτησα», που κυκλοφορεί από τις τοπικές εκδόσεις «Ξυράφι» και που παρουσιάστηκε την Τετάρτη το βράδυ στις 8 η ώρα στο αμφιθέατρο του διοικητηρίου.\nΟ πρώην δήμαρχος Καβάλας πέρα από την εξαιρετικά ενδιαφέρουσα αφήγηση της προσωπικής και οικογενειακής του ζωής, κυρίως στο πρώτο μέρος του βιβλίου, τα αθώα αλλά και βασανισμένα παιδικά και εφηβικά του χρόνια, τα χρόνια των σπουδών και του στρατού αλλά και την επαγγελματική του σταδιοδρομία σαν γιατρός, αναφέρεται φυσικά -και μάλιστα με εξαντλητικές λεπτομέρειες- και στη διαδρομή του στα αυτοδιοικητικά πράγματα του βίου του όπου μάλλον υπάρχει και το μεγαλύτερο –γαργαλιστικό όμως- ενδιαφέρον του βιβλίου.\nΙσχυρίζεται ότι την ιδέα για να κατεβεί σαν υποψήφιος δήμαρχος του την έδωσε μεταξύ σοβαρού και αστείου ο δημοσιογράφος της «Πρωινής» Νίκος Γενικόπουλος, στο πλαίσιο μια συνέντευξης που είχε δώσει το 1995 για να δημοσιοποιήσει κάποιο πρόβλημα που είχε σαν γιατρός με το ΙΚΑ.\nΣτη συνέχεια αναφέρει ότι την προεκλογική περίοδο του 1997, όπου ως γνωστόν ο χώρος του ΠΑΣΟΚ στην Καβάλα διασπάστηκε και εκτός από τον εν ενεργεία τότε δήμαρχο Αθανασιάδη κατέβηκε σαν υποψήφιος και ο Μιχάλης Τιμοσίδης, ο βουλευτής, τότε, του ΠΑΣΟΚ Γιάννης Τσακλίδης τον συναντά και τον εμψυχώνει. Αντίθετα αναφέρεται σε στέλεχος της Νέας Δημοκρατίας που βγαίνει από γραφείο παράγοντα του κόμματος στην Καβάλα με ένα σάκο γεμάτο ψηφοδέλτια του Αθανασιάδη. Απευθύνεται τότε στον Γιώργο Παναγιωτόπουλο ο οποίος έρχεται σε επαφή με τον Κώστα Καραμανλή που τηλεφωνεί στον παράγοντα του κόμματος και του λέει χαρακτηριστικά: «Αν ο Στάθης δεν γίνει δήμαρχος να μη πατήσεις στην Καβάλα».\nΟ Στάθης Εριφυλλίδης υποστηρίζει ότι η προεκλογική του εκστρατεία το 1997 του στοίχισε περί τα 80 εκατομμύρια δραχμές δεδομένου ότι ξόδεψε 25 από το κομπόδεμά του, πήρε δάνειο από την τράπεζα άλλα 48 και δέχθηκε και προσφορές από διάφορους φίλους.\nΑναφέρεται στη διαγραφή από την παράταξη τού Νίκου Παναγιωτόπουλου, γιου του πρώην υπουργού Γιώργου Παναγιωτόπουλου γιατί σε κάποιο θέμα ψήφισε αντίθετα από την γραμμή και αρνητικά για τη μετακίνηση της λαϊκής αγοράς, διότι όπως είπε οι έμποροι της λαϊκής ήταν ψηφοφόροι του πατέρα του.\nΚαι ενώ όπως λέει ο Στάθης Εριφυλλίδης, όλοι (εκτός από έναν) υποψήφιοι στο ψηφοδέλτιό του ήταν νέοι και άφθαρτοι, αργότερα ανακαλύπτει και αναφέρει ένα – ένα περιστατικά διαφθοράς ανάμεσα σ’ αυτούς του ανθρώπους.\n«Είμαστε ένα μήνα στη διοίκηση και δέχομαι την επίσκεψη ενός δημοτικού συμβούλου της παράταξής μου, που συνοδευόταν από έναν εκδότη. Χωρίς περιστροφές μου ζητούν να συναινέσω στην ανάληψη ενός εκατομμυρίου δραχμών από τα χρήματα του Αδελφάτου, που διοικούσε ο σύμβουλός μου, για να τα πάρει ο εκδότης. Ο λόγος ήταν η βοήθεια που πρόσφερε ο εκδότης στο σύμβουλο κατά την προεκλογική περίοδο. Όταν τους έδιωξα, η πόρτα του γραφείου μου χτύπησε με τόσο θόρυβο, που ακούστηκε μέχρι την κεντρική πλατεία».\nΣε άλλο σημείο αναφέρεται σε άλλο περιστατικό όπου μια μέρα ανακαλύπτει ότι ένας εργολάβος έχει προσφέρει προεκλογικά στην παράταξη Εριφυλλίδη δύο εκατομμύρια δραχμές. Τα χρήματα τα είχε δώσει σε συνεργάτη του πρώην δημάρχου, ο οποίος μάλιστα εξελέγη και δημοτικός σύμβουλος στη συνέχεια και ο οποίος έδωσε στον Στάθη Εριφυλλίδη για την παράταξη μόνο τις 50 χιλιάδες δραχμές και κράτησε για τον εαυτό του τα υπόλοιπα.\nΟ πρώην δήμαρχος αναφέρεται και σε άλλη περίπτωση όπου ένας δημοτικός σύμβουλος πήρε προεκλογικά από φίλο της παράταξης 15.000 ευρώ και αντί να τα δώσει στην παράταξη τα κράτησε για τον εαυτό του.\nΑναφέρει και ένα περιστατικό με την αφισοκόλληση της προεκλογικής περιόδου του 1997 όπου «…ο διαχειριστής των χώρων αφισοκόλλησης πιεζόμενος από τον Αθανασιάδη αρνείται να μου παραχωρήσει αυτούς τους χώρους για να τοποθετήσω κι εγώ τις δικές μου προεκλογικές αφίσες…». Και καταλήγει: «…Προ του υπέρογκου ποσού, όμως που προσφέρω, ο διαχειριστής υποχωρεί. Τοποθετώ τις γιγαντοαφίσες σε ιδιωτικούς χώρους, σε καίρια σημεία. Με τα λεφτά, 5 εκατομμύρια δραχμές, όλα γίνονται!».\nΚαι μια που αναφερόμαστε για χρήματα πρέπει να πούμε ότι από τις εκλογές του 1998 μέχρι εκείνες του 2010 στις οποίες για τελευταία φορά πήρε μέρος ο Στάθης Εριφυλλίδης και με βάση τα όσα συγκεκριμένα ποσά αναφέρει στο βιβλίο του, συνάγεται το συμπέρασμα ότι ξόδεψε τελικά όλα αυτά τα χρόνια περί τις 800.000 ευρώ.\nΟ Στάθης Εριφυλλίδης αναφέρεται και στους υπαλλήλους του Δήμου όπου λέει ότι μετά την εκλογή του για πρώτη φορά το 1998 και μέχρι να αναλάβει τα ινία της δημαρχίας την 1η Ιανουαρίου του 1999 τον επισκέπτονταν για να αποσπάσουν την εύνοιά του. Αναφέρει και περιστατικά υπεξαιρέσεων από δημοτικούς υπαλλήλους.\nΑναφέρεται επίσης στην προεκλογική περίοδο του 2006 όπου αφού παραθέτει κάποιες κινήσεις που έκανε και τις αναγνωρίζει ως λανθασμένες, κατηγορεί μεγαλοπαράγοντα της τοπικής Νέας Δημοκρατίας ότι υποστήριξε διασπαστικό ψηφοδέλτιο με επικεφαλής τον Ανδρέα Καραμπουρνιώτη. Αναφέρεται μάλιστα διεξοδικά και σε μια σύσκεψη που έγινε στα γραφεία της Νέας Δημοκρατίας στην Αθήνα παρουσία υψηλόβαθμων στελεχών του κόμματος, όπου μάλιστα εμπλέκει με έναν άκομψο μάλιστα τρόπο και την κόρη του Καραμπουρνιώτη.\nΚατηγορεί επίσης εκκλησιαστικούς κύκλους ότι απέτρεψαν τον ΛΑΟΣ και τον Γιώργο Καρατζαφέρη να προσφέρει στήριξη στην παράταξή του.\nΓια τον Λευτέρη Αθανασιάδη λέει ότι ήταν πολύ άδικος απέναντί του.\nΔεν εκτίμησε το γεγονός ότι ο Στάθης Εριφυλλίδης τον υποστήριξε κάποτε στο δικαστήριο αποφεύγοντας να καταθέσει όλη την αλήθεια με αποτέλεσμα να αθωωθεί.\nΑναφέρεται και στον πρώην Νομάρχη Θόδωρο Καλλιοντζή και στις συζητήσεις που είχαν την προεκλογική περίοδο του 2010. Περιγράφει μάλιστα και μια συνάντηση που είχαν στη Νομαρχία όπου ενώ συμφώνησαν να κρατήσουν για τον εαυτό τους όσα συζήτησαν, εκείνος σε 20 λεπτά όχι μόνο δημοσιοποιούσε σε παρακείμενο στέκι τις λεπτομέρειες της συζήτησης αλλά τον ειρωνευόταν στη συντροφιά του με «…εκείνο το ιδιάζον γέλιο του».\nΟ Στάθης Εριφυλλίδης απαξιώνει επίσης ολοκληρωτικά το έργο Σιμιτσή στο Δήμο Καβάλας γράφοντας χαρακτηριστικά «…Αλλά και η διοίκηση (Σ.Σ. αναφέρεται στη διοίκηση Σιμιτσή) δεν δείχνει σημεία βελτίωσης. Και η δεύτερη θητεία της το ίδιο αποτυχημένη. Δυστυχώς για το Δήμο μας…».\nΌσο δε για τη νυν δήμαρχο Δήμητρα Τσανάκα, χωρίς να την ονοματίζει αλλά φωτογραφίζοντάς την, αναφέρει τα εξής: «…Ας κλείσω το κεφάλαιο αυτό, που με στεναχωρεί πολύ, με μια μικρή ιστορία, που η πίκρα της είναι ιδιαίτερη. Καλοκαίρι του 2009 και αρχίζω να προετοιμάζω το συνδυασμό μου για τις εκλογές του 2010. Αρχίζω με τους εν ενεργεία δημοτικούς συμβούλους. Άλλος απαντάει θετικά, άλλος αρνητικά. Μια συνεργάτιδά μου το καθυστερεί, ούτε ναι, ούτε όχι. Την πιέζω και δέχεται να το συζητήσουμε. Της προτείνω και την παρακαλώ να είναι υποψήφια. Αρνείται, επικαλούμενη οικονομική αδυναμία. Σημειωτέον ότι οι εκλογές γι’ αυτήν ήταν ανέξοδες. Συνεχίζουμε τη συζήτηση και μου απευθύνει το ερώτημα ποιος άλλος θα είναι υποψήφιος δήμαρχος από τον χώρο μας. Της απαντώ ότι φημολογείται πως ο Καλλιοντζής πιθανόν να είναι. Πετάγεται όρθια και μου λέει:\n«Ε, τότε θα είμαι υποψήφια με τον Καλλιοντζή».\n«Γιατί, κορίτσι μου;», τη ρωτώ. «Είμαι υποχρεωμένη, μου διόρισε την κόρη μου», απαντά. Όλη νύχτα δεν κοιμήθηκα. Όχι γιατί αρνήθηκε να πορευθεί μαζί μου, όχι. Πικράθηκα με τη δικαιολογία της. Πόσο την είχα βοηθήσει επαγγελματικά, κοινωνικά και οικονομικά! Όταν αργότερα στήριζε και ψήφισε τις προτάσεις του Σιμιτσή, ερχόμενη σε αντίθεση με τις θέσεις της Α.Κ.Ε.Π., χώρισαν οριστικά τα τσανάκια μας».\nΟ Στάθης Εριφυλλίδης πέφτει στην παγίδα της βιασύνης, της φούριας να γράψει τα του βίου του αν και είναι ακόμη 69 χρονών. Και ενώ γράφει μάλιστα σε κάποιο σημείο του βιβλίου του συγκεκριμένα: «Αφήνω το χρόνο να μιλήσει και παρακολουθώ…», δεν καταφέρνει να αποφύγει τον πειρασμό να μιλήσει για πρόσωπα της τοπικής πολιτικής σκηνής. Όταν όμως τα γεγονότα είναι ακόμη νωπά και οι πρωταγωνιστές είναι εδώ ανάμεσά μας, όσο δυνατός χαρακτήρας και αν είσαι, πέφτεις στην παγίδα της προσωπικής οπτικής, του υποκειμενισμού και δεν αποστασιοποιείσαι όπως και όσο θα έπρεπε από ανθρώπους και γεγονότα.\nΔεν ισχυριζόμαστε ότι σε πολλά απ’ αυτά που αναφέρει δεν έχει δίκαιο ή δεν λέει την αλήθεια. Πολλοί άνθρωποι μπορεί να τον πίκραναν. Πολλοί μπορεί να του φέρθηκαν με αγνωμοσύνη. Πιθανόν άνθρωποι που βοήθησε να τον πρόδωσαν. Η ενεργός ενασχόληση με την πολιτική όμως, και μάλιστα σε υψηλό επίπεδο, δυστυχώς τα έχει αυτά.\nΩστόσο πρέπει να διαθέτεις τη δύναμη να τα παραβλέπεις, να τα ξεπερνάς και να συγχωρείς. Να δείχνεις μια μεγαλοψυχία. Ιδιαίτερα όταν είσαι ένας άνθρωπος που κατείχες δημόσια αξιώματα και διετέλεσες για οκτώ ολόκληρα χρόνια πρώτος πολίτης μια μεγάλης πόλης όπως είναι η Καβάλα με τα δεδομένα της Ελλάδας.\nΟ κόσμος πρέπει να σε θυμάται και να σε μνημονεύει για τη διαδρομή σου και για τα έργα σου. Και επί της θητείας του Στάθη Εριφυλλίδη στο δήμο Καβάλας έγιναν, χωρίς αμφιβολία πολλά και σημαντικά έργα.\nΔεν είναι κρίμα να τα αδικεί ο ίδιος με τα μικρά και ασήμαντα που παραθέτει στο δεύτερο κυρίως μέρος του βιβλίου του;\n5 Ιανουαρίου 2019, 12:14 ΜΜ 0\nΑν και η χιονόπτωση συνεχίζεται, τα προβλήματα λύνονται το ένα πίσω από το άλλο μέσα στην πόλη της Καβάλας. Η αλήθεια είναι ότι το πρωί, στην ...\nΕιδήσεις16454Επικαιρότητα10273Αθλητικά6521Σφηνάκια1560Δελτίο Ειδήσεων1516Μικρά Πρωϊνά1486Φώτο της Ημέρας880Τέχνη - Πολιτισμός570Η Είδηση της Ημέρας189Πρωϊνή Ιστορία42Υποψήφιοι8Οι Ιατροί μας3


Εργατικό Κέντρο Βόλου: Η Κυβέρνηση χρησιμοποιεί τον Covid19 ως «ϊό» διασποράς του νεοφιλελευθερισμού! - TheNewspaper.gr\n-119 min. ago-Θετικός στον κορωνοϊό αντιδήμαρχος της Ξάνθης\n-112 min. ago-Το ΕΚΑΒ της Λάρισας επισκέφτηκε ο γενικός γραμματέας του υπουργείου υγείας (φωτό)\n-102 min. ago-Γερμανοί δύτες εντόπισαν τη σπάνια μηχανή κρυπτογράφησης Enigma των Ναζί\n-83 min. ago-Ρώσος YouTuber βασάνισε μέχρι θανάτου την έγκυο φίλη του σε ζωντανή μετάδοση\n-79 min. ago-Γενναία μείωση των δημοτικών τελών ζήτησε η Καραλαριώτου – Ανοιχτό άφησε το ενδεχόμενο ο Καλογιάννης\n-61 min. ago-Βέμπερ: «Φθάνει πια με τον Ερντογάν\n-48 min. ago-Σύλλογος Γονέων και Κηδεμόνων 30ου Δημοτικού Σχολείου Λάρισας: “‘Ολα τα παιδιά είναι ΙΣΑ και αξίζουν την ΙΔΙΑ ποιοτική και ουσιαστική εκπαίδευση”\n-42 min. ago-Γιατί το Oruc Reis επέστρεψε στην Αττάλεια\n-39 min. ago-Μόνο 110 καταστήματα σε όλη τη χώρα ανεβάζουν ρολά τη Δευτέρα\n-32 min. ago-Η Jessica Simpson μιλάει για τη μάχη της με τη δυσλεξία\nΚαταγγελτικό στην κυβερνητική πολιτική είναι το Εργατικό Κέντρο Βόλου. Σε ανακοίνωσή του επισημαίνει:\nΚαταργεί τη Βουλή και την αντικαθιστά με τις πολύ βολικές Πράξεις Νομοθετικού Περιεχομένου!\nΙκανοποιεί τη μιά μετά την άλλη τις εργοδοτικές αξιώσεις, διευρύνοντας τα αντεργατικά μέτρα, που τα βαφτίζει «έκτακτα», αλλά που όλοι ξέρουν ότι ήρθανε για να μείνουν και μετά την κρίση.\nΕκτινάσσει στα ύψη την ανεργία και δημιουργεί εργαζόμενους «δύο και τριών ταχυτήτων».\nΥιοθετεί σιωπηλώς και ενθαρρύνει υπογείως τους εργοδότες να ψαλιδίσουν τους μισθούς των εργαζομένων τους (έως και 25%).\n«Πάει περίπατο» (από το 2021 και να δούμε, είπε ο κ. Βρούτσης) η αύξηση του κατώτατου μισθού.\nΑνοίγει τον δρόμο για την γενίκευση των αλλαγών στις εργασιακές σχέσεις, καθιερώνοντας την εκ περιτροπής εργασία και την αναστολή εργασίας!\nΜετατρέπει τη σχολική ζωή σε τηλε-ριάλιτι, με αμφίβολης αποτελεσματικότητας μέτρα, για τους μαθητές και τους εκπαιδευτικούς.\nΥποβαθμίζει διαρκώς τη Δημόσια δωρεάν Υγεία, βάζοντας στο παιχνίδι και τους ιδιώτες, στο όνομα αντιμετώπισης του «αόρατου βιολογικού εχθρού».\nΗ Ζέττα Μακρή ζητεί να εξετασθεί περίοδος διευκόλυνσης για την καταβολή των δανειακών υποχρεώσεων των ελαιοπαραγωγών


Antennes 93.6 - Θέσεις εργασίας από την BONATTI-J&P-ΑΒΑΞ για τα έργα του TAP στην Καστοριά\nΗ Εταιρεία BONATTI-J&P-ΑΒΑΞ S.r.l., που έχει αναλάβει την κατασκευή του Διαδριατικού Αγωγού Φυσικού Αερίου (TAP) από Θεσσαλονίκη μέχρι Καστοριά, προτίθεται να προσλάβει προσωπικό, ώστε να καλύψει τις προσωρινές ανάγκες της κατασκευής στην Περιφερειακή Ενότητα Καστοριάς. Αναζητούμε:\n· Επιθυμητή προϋπηρεσία σε κατασκευή δικτύων (αποχετεύσεις, υδροδότησης, ηλεκτρολογικά, κλπ) ή σε έργα Φυσικού Αερίου, πετρελαϊκά.\n· Εκπληρωμένες στρατιωτικές υποχρεώσεις .\n· Γνώση της Αγγλικής γλώσσας θα θεωρηθεί πρόσθετο προσόν.\nΗ Εταιρεία BONATTI-J&P-ΑΒΑΞ S.r.l., που έχει αναλάβει την κατασκευή του Διαδριατικού Αγωγού Φυσικού Αερίου (TAP) από Θεσσαλονίκη μέχρι Καστοριά, προτίθεται να προσλάβει προσωπικό, ώστε να καλύψει τις προσωρινές ανάγκες της κατασκευής στην Περιφερειακή Ενότητα Καστοριάς. Ψάχνουμε ανθρώπους με τις παρακάτω ειδικότητες και προσόντα:\n· Άδεια εργασίας – Δίπλωμα Χειριστή\n· Απολυτήριο Λυκείου ή ισάξιου τίτλου σπουδών αναγνωρισμένου από το δημόσιο.\n· Γνώση της Αγγλικής γλώσσας θα θεωρηθεί πρόσθετο προσόν\n· Επαγγελματικό Δίπλωμα οδήγησης Β’ ή Γ’ κατηγορίας\n· Άδεια Α’ Τάξης\n· Επιθυμητή προϋπηρεσία σε αντίστοιχη θέση τουλάχιστον 5 ετών\nΤελευταία τροποποίηση στις Σάββατο, 26 Αύγουστος 2017 13:14


Aντώνιος Δαρζέντας: ήταν υπέροχα λοιπόν τη δεκαετία του 60. Και τη νοσταλγούμε.\nΑρχική ΑΠΟΨΕΙΣ Aντώνιος Δαρζέντας: ήταν υπέροχα λοιπόν τη δεκαετία του 60. Και τη νοσταλγούμε.\nΤο 53 % των Ελλήνων ισχυρίζεται πως τη δεκαετία του 60 περνούσε καλύτερα. Και αρχίζετε κάτι Ευρωλιγούρηδες και λέτε πως τώρα είμαστε καλύτερα.\nΤου Αντώνιου Δαρζέντα\nΤη δεκαετία του 60 όλα ήταν πολύ όμορφα. Η νεογνική και παιδική θνησιμότητα ήταν τεράστια. Σχεδόν 2 στα 10 παιδιά πέθαιναν πριν ενηλικιωθούν. Πολλές γυναίκες πέθαιναν στη γέννα. Αλλά κάναμε πολλά παιδιά, οπότε μας περίσσευαν. Οι πόλεις και τα χωριά ήταν υπέροχα, γραφικά. Χωματόδρομοι παντού, όπου τα παιδιά έπαιζαν ευτυχισμένα, μιας και λίγα πήγαιναν σχολείο. Όταν είχαν να φάνε βέβαια. Ή όταν δεν δούλευαν από 12 χρονών.\nΤα σπίτια ήταν απλά, λιτά, απέριττα. Συνήθως παράγκες, οι τυχεροί είχαν πέτρινα που το χειμώνα είχαν υπέροχη μούχλα και υγρασία ενώ η απουσία αφρόλουτρων και σαπουνιών τους γλύτωνε πολύτιμο χρόνο. Δεν υπήρχαν τουαλέτες μέσα στα σπίτια και απολάμβαναν την υπέροχη αφόδευση στην ελληνική ύπαιθρο.\nΟι σχέσεις των ανθρώπων ήταν ειλικρινείς. Η γυναίκα ψήφιζε ότι και ο άντρας. Έπαιρνε και το όνομα του, όχι μόνο το επώνυμο αλλά και το μικρό. Μήτσαινα, του Δημήτρη, Γιώργαινα του Γιώργη. Όχι όπως τώρα που τη ρωτάς “τίνος είσαι συ μάνα μου” και δεν ξέρει. Οι γυναίκες δεν κυκλοφορούσαν μόνες τους στο δρόμο. Η τιμή της αδερφής ήταν πάνω από όλα. Πολλά εγκλήματα τιμής γίνονταν. Όχι όπως τώρα που υποδέχεσαι χαμογελαστός το φίλο της κόρης σου και της αδερφής σου. Της έριχνες τότε μια μπουφλα και της έλεγες “δεν θα πας πουθενά μωρή”. Και όλα λύνονταν αρμονικά, χωρίς διαφωνίες.\nΔεν υπήρχε αυτισμός και κατάθλιψη. Ο τρελός της γειτονιάς ή του χωριού όταν ήταν ένας από εμάς τον κοροϊδεύαμε και τον σφαλιαρώναμε ή του πετούσαμε πέτρες και περνούσαμε πολύ ωραία. Αν τώρα ήταν επικίνδυνος είχαν φροντίσει οι δικοί του να είναι μόνιμα κλειδωμένος σε ένα υπόγειο.\nΟι σχέσεις των ανθρώπων με τα ζώα ήταν επίσης όμορφες. Δεν υπήρχαν αδέσποτα. Γιατί οι καλοί χωριάτες όποτε έβλεπαν αδέσποτο ή το πυροβολούσαν ή του έριχναν φόλα. Τα παιδιά επίσης έδεναν ντενεκέδια στην ουρά τους ή τα πιο μερακλίδικα τους έβαζαν και στουπί με φωτιά.\nΚρέας τρώγαμε μια φορά το εξάμηνο και αν, οπότε δεν υπήρχε δυσκοιλιότητα και υψηλή χοληστερίνη. Ούτε καρκίνος. Ο κόσμος πέθαινε αγνά, από μια απλή ίωση, από πνευμονία, ελονοσία, διφθερίτιδα κοκκύτη. Και ζούσε έως τα 55 του. Ούτε σύνταξη ούτε να ταλαιπωρείται στις ουρές των τραπεζών.\nΣτη Σαντορίνη στο χωριό του πατέρα μου παιδιά έμεναν τυφλά από τράχωμα, μια νόσο που περνά με νερό και σαπούνι, ή με μια και μόνο σταγόνα αντιβιοτικού κολλυρίου\nΉταν υπέροχα λοιπόν τη δεκαετία του 60. Και τη νοσταλγούμε. Και ξέρετε γιατί;.\nΠροηγούμενο άρθροΑν δεν ξέρουν να τσακώνονται τα ζευγάρια… η αστυνομία ψάχνει τον σύζυγο\nΕπόμενο άρθροΑς ξετυλίξουμε το κουβάρι του παραμυθιού, με τα παιδάκια της Γέφυρας Ζωής


La Roche Posay Kerium Doux Extreme για Κανονικά Μαλλιά 400ml > Μαλλιά - Σαμπουάν διάφορα | MyPharmacy.gr\nΑρχική/Άνδρας/Μαλλιά/Σαμπουάν διάφορα/La Roche Posay Kerium Doux Extreme για Κανονικά Μαλλιά 400ml\n130 του 196\nΤιμή Τιμοκαταλόγου: 14.36 €\nΚαταπραΰνει το τριχωτό της κεφαλής άμεσα και με διάρκεια. Προσφέρει άνεση, απαλότητα και λάμψη στα μαλλιά. Ανάγκες: Ιδανικό για το ευαίσθητο τριχωτό κεφαλής. Κανοικά μαλλιά. Συχνή χρήση. Κατάλληλο για παιδιά. Οφέλη: Άμεσα: Μειώνει τον κνησμό, την...\nΑποτελεσματικότητα: Προσφέρει άνεση, απαλότητα και λάμψη στα μαλλιά.


Πολιτική εκδήλωση του Κ.Κ.Ε. με ομιλητή το Βουλευτή Σ. Βαρδαλή - Εργασία Συν\nΤΗΝ ΚΥΡΙΑΚΗ 3 ΙΟΥΝΙΟΥ ΣΤΙΣ 20.00 ΣΤΟ ΔΗΜΑΡΧΕΙΟ ΔΡΑΜΑΣ\nΠολιτική εκδήλωση, με ομιλητή τον Βουλευτή Θεσσαλονίκης του Κ.Κ.Ε. κ. Σάκη Βαρδαλή, διοργανώνει η Τομεακή Επιτροπή Δράμας του Κόμματος, την Κυριακή 3 Ιουνίου, στις 20.00, στην αίθουσα πολλαπλών χρήσεων του Δημαρχείου Δράμας.\nΗ εκδήλωση εντάσσεται στο πλαίσιο του εορτασμού των 100 χρόνων του Κ.Κ.Ε.. Όπως χαρακτηριστικά αναφέρουν οι διοργανωτές: «100 χρόνια ΚΚΕ, Κόμμα μαχητικό και σύγχρονο, εμπνευστής και πρωτεργάτης στους αγώνες του λαού».\nΣτο πλαίσιο της εκδήλωσης θα προβληθεί βίντεο για τα 100 χρόνια του Κ.Κ.Ε.


Αγαπημένα μας παιδιά και γονείς του σχολείου μας,\nσίγουρα το φετινό Πάσχα θα είναι κάπως διαφορετικό από τα προηγούμενα, αφού θα είμαστε όλοι στα σπίτια μας και δεν θα μπορούμε να δούμε από κοντά όλα τ’ αγαπημένα μας πρόσωπα. Είμαστε όμως με την οικογένειά μας κι αυτό είναι πολύ σημαντικό, αφού οι γιορτές με τους δικούς μας ανθρώπους γίνονται πάντα ομορφότερες. Κι εμείς οι δάσκαλοι και οι δασκάλες σας, μπορεί να είμαστε σε μακρινή απόσταση από σας όμως σας νιώθουμε πολύ κοντά μας. Σας ευχόμαστε ένα όμορφο και ζεστό Πάσχα. Ανυπομονούμε να ξαναβρεθούμε στο εικονικό μας σχολείο την Δευτέρα 27 Απριλίου, αφού με σημερινή ανακοίνωση του ΥΠΑΙΘ αποφασίστηκε η παράταση της προσωρινής απαγόρευσης λειτουργίας όλων των σχολείων έως και τις 10 Μαΐου 2020, για προληπτικούς λόγους. Το πρόγραμμα της εβδομάδας 27-30/4, θα ανακοινωθεί την Παρασκευή 24 Απριλίου.\nΜείνετε στο σπίτι, μείνετε υγιείς και φροντίστε γι’ αυτό όλα τα αγαπημένα σας πρόσωπα.\nΕλπίζουμε να σας δούμε όλους και όλες σύντομα και από κοντά\nΟ διευθυντής και όλοι οι δάσκαλοι και οι δασκάλες σας


Mother of Millions – Human - Progressive Rock News Portal | Reviews - News - Live Reports\nHomeΝέες ΚυκλοφoρίεςMother of Millions – Human\nWednesday March 5th, 2014 Νέες Κυκλοφoρίες 7\n[Tuckey Vulture Records, 2014]\nΗ μίξη του εναλλακτικού με το προοδευτικό rock / metal πρωτοεμφανίστηκε στα μέσα της δεκαετίας του ’90 και άνθισε από τις αρχές της προηγούμενης δεκαετίας. Με το πέρασμα των χρόνων αποδείχτηκε ότι ο συγκεκριμένος ήχος όχι απλά δεν ήταν μία παροδική μόδα, αλλά αποτέλεσε και αποτελεί μέχρι και σήμερα το βασικό πεδίο δημιουργίας για αρκετά από τα σημαντικότερα συγκροτήματα παγκόσμια. Το λεγόμενο crossover / alt prog συνίσταται στην παραγωγική και μη υβριδική μίξη στοιχείων και την εκφραστική φειδωλότητα, είθισται σε χρονικά μικρά και μελωδικά κομμάτια με εντυπωσιακά μεταβαλλόμενα μέτρα. Αυτός ο σχετικά νέος τρόπος έκφρασης, αλλά και η αποδεδειγμένη (και ίσως μη αναμενόμενη) εμπορική επιτυχία του, αποτέλεσε τη βάση της εντυπωσιακής σύγχρονης rock σκηνής της Αυστραλίας, έδωσε οξυγόνο στο εσχάτως παραπαίον prog metal και προσέδωσε έναν επιπλέον τόνο coolness στην προοδευτική μουσική γενικά.\nΤο ευτυχέστερο όλων είναι ότι ζώντας στην Ελλάδα το 2014, δε χρειάζεται κανείς να αναζητά τον συγκεκριμένο ήχο σε μακρινές περιοχές όπως η Αυστραλία ή οι Η.Π.Α. Ειδικά τα τελευταία χρόνια, οι ελληνικές μπάντες που εντάσσονται στα (ομολογουμένως ευρέα) όρια του alt prog δεν είναι απλώς πολλές, αλλά και εξαιρετικότατες. Οι Mother Of Millions ιδρύθηκαν το 2008 στην Αθήνα και προετοίμαζαν την είσοδό τους στο προσκήνιο με πολύ προσεκτικά βήματα. Το ντεμπούτο τους “Human” κυκλοφόρησε πριν λίγες ημέρες και με αυτό οι ίδιοι δεν αφήνουν περιθώρια αμφισβήτησης του υψηλού επαγγελματικού επιπέδου τους. Η Ελένη Παναγιώτου και ο Γιάννης Βούλγαρης αναλύουν σε βάθος…\nΟι Mother of Millions είναι μία από τις εγχώριες μπάντες που κινούνται στο χώρο της alternative metal / new prog σκηνής. Παρόλο που ίσως να υπάρχουν αρκετά συγκροτήματα που να κατατάσσονται σε αυτές τις κατηγορίες, θεωρώ ότι οι Mother of Millions είναι από πολλές απόψεις αξιοπρόσεκτοι. Το “Human” είναι ο πρώτος δίσκος που κυκλοφορούν φέτος από την Turkey Vulture Records και ήδη μας έχουν κεντρίσει το ενδιαφέρον για τη μετέπειτα πορεία τους.\nΜε το πρώτο άκουσμα καταλαβαίνει κανείς το πόσο προσεγμένη και επαγγελματική είναι η δουλειά αυτή και οφείλω να ομολογήσω ότι βλέποντας μόνο το εξώφυλλό του δίσκου αρχικά είχα ήδη προϊδεαστεί θετικά. Το “Human” αποτελείται από δέκα κομμάτια συνολικής διάρκειας 40 λεπτών. Στιχουργικά περιστρέφεται γύρω από διάφορα κοινωνικά προβλήματα που αποτυπώνονται έντονα καθόλη τη διάρκεια του δίσκου.\nΟ δίσκος ξεκινάει δυναμικά με ένα από τα πιο ενδιαφέροντα κομμάτια του άλμπουμ, το “Orientation”. Η ροή και η εναλλαγή των τραγουδιών είναι ομαλότατη καθιστώντας πολύ εύκολη την ακρόαση του δίσκου. Από τα πιο ξεχωριστά, κατά τη γνώμη μου, κομμάτια είναι το “Propaganda Techniques”, το δικό μου αγαπημένο “Fire” και το “Running”, το οποίο είναι αρκετά ιδιαίτερο, με ακουστικό και ανατολίτικο χαρακτήρα.\nΤο συναίσθημα κυριαρχεί σε όλα τα κομμάτια και αυτό οφείλεται σε ένα μεγάλο βαθμό στον Γιώργο Προκοπίου (γνωστός από τους POEM) που με κατέπληξε με την εκφραστική και δυναμική φωνή του. Το αντιπροσωπευτικότερο παράδειγμα της δυναμικής που έχει η φωνή του είναι νομίζω το “Fire”, στο οποίο συνδυάζει -άκρως επιτυχημένα- brutal και μελωδικά φωνητικά.\nΣτις κιθάρες είναι ο Κώστας Κωνσταντινίδης, το παίξιμο του οποίου χαρακτηρίζεται από γρήγορα, δυναμικά και κοφτά riffs και πολύ ενδιαφέρουσες μελωδικές γραμμές, χωρίς περιττά σόλο, με εξαιρέσεις βέβαια. Δε γίνεται να περάσει απαρατήρητο το πολύ όμορφο σόλο του στο κομμάτι “Loss”. Ο Πάνος Πρίφτης στο μπάσο δένει άψογα με τον Γιώργο Μπακαούρη στα ντραμς για το ρυθμικό μέρος της μπάντας, ενώ ο Μάκης Τσαμκόσογλου στα πλήκτρα προσθέτει ατμοσφαιρικές πινελιές στο συνθετικό κομμάτι. Σε γενικές γραμμές οι ρυθμικές εναλλαγές των Mother Of Millions θυμίζουν Tool και σε κάποια σημεία ίσως Pain of Salvation, ενώ επιδράσεις και στοιχεία φαίνονται να έχουν από όλο το φάσμα της progressive metal καθώς και της alternative metal σκηνής.\nΤο “Human” είναι μια επαγγελματική και πολύ προσεγμένη δουλειά από όλες τις απόψεις και αυτό φαίνεται τόσο από την παραγωγή του δίσκου, όσο και στις συνθετικές, στιχουργικές και μουσικές ικανότητες του συγκροτήματος. Θα το πρότεινα ανεπιφύλακτα σε όλους τους φίλους και φανατικούς του είδους, ενώ αναμένω με αγωνία τις επόμενες δουλειές των Mother of Millions.\nΕντυπωσιακό alt prog ντεμπούτο\nΜερικές φορές ξέρεις ότι θα σου αρέσουν κάποιοι δίσκοι πριν καν να τους ακούσεις. Είναι ίσως το vibe που βγάζουν, το artwork που σε ελκύει ή απλώς το όνομα της μπάντας. Όπως όταν είσαι σε ένα δισκάδικο ψάχνοντας βινύλια και σκέφτεσαι «ωραίο εξώφυλλο και φοβερό όνομα, για να δούμε τι λένε», από την πρώτη στιγμή που ακουμπά η βελόνα τα αυλάκια του δίσκου νιώθεις μια ολοκλήρωση, μια ευφορία. Αυτό ακριβώς μου συνέβη με τους Mother of Millions. Τους πρωτοείδα στο ProgRocks.gr όταν διάβασα ότι κυκλοφορεί το ντεμπούτο τους και χωρίς να έχω ξανακούσει για αυτούς, κάτι με τράβηξε.\nTo είδος που κινούνται είναι το alternative metal με πολλά progressive στοιχεία, επομένως μη περιμένετε να ακούσετε 10λεπτα τραγούδια με εναλλαγές στα solo μεταξύ των μελών, αλλά μικρότερες διάρκειες και πιο riff-oriented τραγούδια. Οι Mother of Millions δε θυμίζουν ξεκάθαρα κάποιο συγκρότημα, πράγμα πολύ θετικό, μιας και έχουν εντάξει στον αμερικάνικο metal ήχο τους με άρτιο τρόπο τις επιρροές τους.\nΤα φωνητικά είναι καταπληκτικά, πότε μελωδικά, πότε με γρέζι (εμένα μου θύμισαν Five Finger Death Punch και Volbeat), πότε σαμπλαρισμένα (που είναι ταιριαστό με τον ήχο της μπάντας) και ορισμένες φορές ακραία, φανερώνοντας έναν πολύπλευρο τρόπο έκφρασης. Το παίξιμο στην κιθάρα έχει επιρροές από Tool και παλιούς Machine Head, με ελάχιστα solo, κοφτά riffs και μελωδικά περάσματα, τα οποία δημιουργούν ωραία ατμόσφαιρα στα τραγούδια και προσδίδουν μια prog αισθητική. Αποκορύφωμα για μένα είναι το rhythm section, το οποίο είναι ογκώδες, με τα groovy και τεχνικά τύμπανα και το μπάσο, με σεμιναριακό παίξιμο, είτε να βοηθάει στη μελωδία ή να «ορθώνει τείχος» με τον ήχο του. Τα πλήκτρα που υπάρχουν στο δίσκο χρησιμοποιούνται για να τονιστούν οι φωνητικές γραμμές εντείνοντας παράλληλα την prog ατμόσφαιρα.\nΟ δίσκος ξεκινά με το “Orientation” που περιλαμβάνει όλα τα χαρακτηριστικά της μπάντας, όπως δυναμικό riff, εναλλαγή στα φωνητικά και το μελωδικό σημείο στη μέση που θυμίζει Tool. Στο “Propaganda Techniques” χρησιμοποιείται ένα sample στην αρχή που διανθίζεται από μια μελωδία, ενώ τα φωνητικά στο refrain είναι ακραία, αυτό που ξεχωρίζει όμως είναι το μπάσο. Στο “The Parallel” το παίξιμο είναι μοντέρνο και τεχνικό, ειδικά στην κιθάρα, με έναν δύσκολο αλλά πιασάρικο ρυθμό στην αρχή, ενώ τα ακραία φωνητικά οδηγούν σε ένα μελωδικό refrain. Το “Ignition” λειτουργεί ως διάλειμμα μιας και περιλαμβάνει ηχητικό απόσπασμα από ταινία (“Network”, 1976), ολοκληρώνοντας το πρώτο τμήμα του δίσκου, που είναι το πιο progressive και mid tempo.\nΤο δεύτερο μέρος, πιο επιθετικό και up tempo, ξεκινά με τα “Evolving” και “Evolved” που θα μπορούσαν να είναι ένα τραγούδι, με αρκετά mainstream ήχο για τα δεδομένα του δίσκου και έκδηλες Tool επιρροές στην κιθάρα. Το “Fire” κατά την άποψή μου είναι το καλύτερο κομμάτι στο άλμπουμ, με ένα υπέροχο βαρύ riff στην αρχή και μελωδικό refrain που συνοδεύεται από πλήκτρα…ό,τι πρέπει για sing along.\nΣτο τρίτο και τελευταίο μέρος του δίσκου, η μπάντα δείχνει ένα διαφορετικό πρόσωπο με αργούς ρυθμούς, rock φόρμες και solo στα τραγούδια. Στο “Loss” η φωνή είναι συναισθηματική και το solo μελωδικότατο, με τo “Running” που ακολουθεί να είναι ορχηστρικό με ακουστική κιθάρα και επίσης αργό ρυθμό. Το τελευταίο κομμάτι, το “Human”, στην αρχή του μου θυμίζει αρκετά την τελευταία περίοδο των Fates Warning με πιο ακραία φωνητικά, ενώ από τη μέση και μετά κάνει στροφή σε desert rock ήχο κλείνοντας το δίσκο υπό τους ήχους ενός πιάνου.\nΑν σε κάτι έχω ένσταση είναι η μικρή διάρκεια ορισμένων τραγουδιών, που ίσως θα μπορούσαν να είχαν αναπτυχθεί περισσότερο, αλλά για ντεμπούτο είναι μια υπέροχη προσπάθεια. Οι Mother Of Millions δικαιούνται τη στήριξη όλων και αφήνουν υποσχέσεις για σπουδαία πράγματα στο μέλλον. Με την πρώτη ευκαιρία θα αγοράσω το δίσκο και θα προσπαθήσω να πάω σε κάποιο live τους. Το ίδιο προτείνω και σε εσάς.\nΠαναγιώτης Τ says:\nΟι Mother of Millions παρουσιάζουν live το “Human”\nτην Κυριακή 9 Μαρτίου στο Double Trouble.\nMother Of Millions @ Double Trouble, 09-03-2014 | ProgRocks.gr\nDefcon Fest (Day 1), 3-10-2014 | ProgRocks.gr


Τα ΜΟΤΟ ΡΕΜΑΛΙΑ στηρίζουν τον Ανδρέα Ψυχογυιό και την προσπάθεια του στο Manx GP - Biker Spirit magazine\nΔΕΛΤΙΟ ΤΥΠΟΥ: Για 6η συνεχόμενη χρονιά ο Ανδρέας Ψυχογυιός και η Ομάδα του Psihogios Tires Racing Team προσπαθεί να δώσει στο όνειρο του υπόσταση και συμμετέχει, ίσως στον πιο δύσκολο και ιστορικό αγώνα σε πολιτικό δρόμο, στο Isle of man MANX GP 2019! Είναι μια μεγάλη προσπάθεια, υπό δύσκολες συνθήκες, στην οποία παλεύει να ανταποκριθεί από πλευράς προ-απαιτούμενων για τη συμμετοχή, οργάνωσης, εξοπλισμού, ψυχικού σθένους και ετοιμότητας, μοτοσυκλέτας και άλλων πολλών!\nΑρκετοί μπορεί να σκεφτούν «άλλος ένας γραφικός που κάνει τρέλες και δεν ωρίμασε!». Το ίδιο μπορεί να σκεφτεί και για τις ομάδες των μοτοσυκλετιστών που τον στηρίζουν, που βγαίνουν στους δρόμους και πάνε βόλτα παρέες, που βρέχονται τον χειμώνα ή καίγονται το καλοκαίρι… Ποιοι είναι αυτοί οι\nγραφικοί ΜΟΤΟ ΡΕΜΑΛΙΑ και τι είναι αυτό που τους κινεί? Η ΜΟΤΟΣΥΚΛΕΤΑ!\nΗ μοτοσυκλέτα και η ζωή που μας χαρίζει, είναι ένας διαφορετικός τρόπος να επικοινωνήσουμε μεταξύ μας, να νοιώσουμε την συναδελφικότητα, την αλληλεγγύη, την ανατροφοδότηση. Με τη μοτοσυκλέτα νοιώθουμε την πραγματική διάσταση της ζωής, αλλά και του ανθρώπου. Είμαστε τρωτοί και ευάλωτοι μπροστά στη φύση, αλλά με αυτή συμπορευόμαστε πάνω στις 2 ρόδες μας. Και χωρίς τον συνοδοιπόρο-φίλο-συνάνθρωπο, δεν δένει το παζλ! Γι’ αυτό και μας δένουν ισχυροί δεσμοί φιλίας και αλληλεγγύης με τον συνάνθρωπο. Και ισχυρές φιλίες δημιουργούνται με δικυκλιστές που συναντάμε σε βόλτες, σε αγώνες, σε εκδηλώσεις, σε συνδιοργανώσεις συνευρέσεων. Γιατί καταλαβαίνουμε τους κώδικες με τους οποίους πορευόμαστε. Δεν είμαστε «οι τρελοί της γειτονιάς». Είμαστε μέλη της κοινωνίας, με οικογένειες, δουλειές, ανθρώπους που μας αγαπάνε και μας περιμένουν. Απλά, οι δικοί μας έχουν κατανοήσει την αγάπη και το πάθος μας για το δίκυκλο. Είναι αυτό που μας ανατροφοδοτεί για να ανταπεξέλθουμε στις αντιξοότητες της κάθε μέρας, αλλά και αυτό που μας χαρίζει στιγμές χαλάρωσης όταν ευχαριστιόμαστε μια βόλτα παρέα με τους φίλους μας! Είναι το ίδιο το πάθος που μας κινεί!\nΤο ίδιο πάθος που μας ευαισθητοποιεί απέναντι σε ομάδες συνανθρώπων μας που έχουν ανάγκη, και μας κινητοποιεί να τους στηρίξουμε με όποιο τρόπο μπορούμε. Όλα αυτά τα χρόνια που δραστηριοποιούμαστε σαν Ομάδα, έχουμε πολλές φορές στηρίξει Δομές και Φορείς. Όπως, τα παιδιά στα Παιδικά Χωριά SOS (Βάρης) με δημιουργία εκδηλώσεων barbeque και διανομή δώρων (Δεκ. 2013 & Ιαν. 2014). Τα κορίτσια στη Στέγη Θηλέων Παλ. Φαλήρου «Αγ. Αλέξανδρος», από το 2014-15, με διανομή ειδών πρώτης ανάγκης, χρηματική συνεισφορά (δωροεπιταγές Σούπερ Μάρκετ) αλλά και εκδήλωση με ψήσιμο το Πάσχα. Έχουμε συλλέξει τουλάχιστον 2 φορτηγά με δώρα και ρουχισμό και τα έχουμε διανείμει για τα Χριστούγεννα σε διάφορους φορείς όπως: Νηπιαγωγείο Χώρας Σαμοθράκης «Φωλεά Κλειώ» (2015), Εστία Περίθαλψης και Ειδικής Αγωγής\n«Αγία Φιλοθέη» (Δεκ. 2014), ΠΙΚΠΑ Πεντέλης (Δεκ. 2014). Έχουμε διοργανώσει εθελοντικές αιμοδοσίες με δημιουργία τράπεζας αίματος για φίλους μοτοσυκλετιστές και τις οικογένειές τους.\nΤα ΜΟΤΟ ΡΕΜΑΛΙΑ λοιπόν δεν θα μπορούσαν παρά να νοιώσουν κομμάτι αυτής της προσπάθειας του Ανδρέα Ψυχογυιού και να τον στηρίξουν με όποιο τρόπο μπορούν. Αισθάνονται ότι ο Ανδρέας τρέχει και για\nεκείνους, ότι είναι όλοι μαζί στη γραμμή εκκίνησης στο Grandstand. Και η χαρά του τερματισμού είναι το ίδιο δυνατή για όλους μας. Υπογραμμίζουμε ότι ο Ανδρέας είναι ο μοναδικός Έλληνας αναβάτης που συμμετέχει με δική του Ομάδα όλα αυτά τα χρόνια και ο μόνος και πρώτος Έλληνας αναβάτης που πέρυσι συμμετείχε επιτυχώς και στους δύο αγώνες Junior & Senior, κερδίζοντας για την προσπάθεια του αυτή το Κύπελλο Replica που έφερε στην Ελλάδα!\nΚαλή Τύχη Ανδρέα και καλή δύναμη! Και μόνο η συμμετοχή σου είναι νίκη για όλους μας. ΜΟΤΟ ΡΕΜΑΛΙΑ\nΕτικέτες: MANX GP, Ανδρέας Ψυχογυιός, ΜΟΤΟ ΡΕΜΑΛΙΑ


Kραυγή: Αφήσατε τους λαθρομετανάστες να σφαχτούν σαν τα αρνιά…. – Voice News\nKραυγή: Αφήσατε τους λαθρομετανάστες να σφαχτούν σαν τα αρνιά….\nΚραυγή αγωνίας από τον πρόεδρο της Ελληνικής Λύσης Κ.Βελόπουλο εξαιτίας των βίαιων περιστατικών μεταξύ των λαθρομεταναστών στην Ελλάδα.\nΗ εγκληματικότητα στην Ελλάδα βασιλεύει με τα περιστατικά να αυξάνονται καθημερινά και με τους Έλληνες να φοβούνται.\nΗ χώρα περνάει την χειρότερη χρονική περίοδο με το λαθρομεταναστευτικό να παραμένει άλυτο και καθημερινά να συνεχίζει να δέχεται χιλιάδες λαθρομετανάστες , και από την άλλη η εγκληματικότητα να φτάνει στα ύψη.\nΟ Κ.Βελόπουλος ανέφερε ότι η Ελλάδα πρέπει να δώσει λύση στο λαθρομεταναστευτικό και αυτή είναι μόνο μια , δηλαδή η μεταφορά των λαθρομεταναστών στα ακατοίκητα νησιά κάτι το οποίο η Ελληνική Λύση έχει πει επανειλλημένα.\nΣφάζονται σαν τα αρνιά οι λαθρομετανάστες μεταξύ τους,οι Έλληνες τρέμουν και κρύβονται στα σπίτια τους!Στείλτε τους πίσω κλείστε σύνορα και πάντα τους στα ακατοικητα νησιά ώστε να σφαζονται(έαν θέλουν) μεταξύ τους ! @ellinikilisi pic.twitter.com/3Qv0G8csaF\n— Βελόπουλος Κυριάκος Πρόεδρος ΕΛΛΗΝΙΚΗ ΛΥΣΗ (@velopky) January 14, 2020\nΠροηγούμενο Μπαρτσελόνα: Δεν θα… κλάψει κιόλας για τον Βαλβέρδε – Κορυφαία παγκοσμίως στα έσοδα…(ΦΩΤΟ)\nΕπόμενο State Department: «Προκλητικό το μνημόνιο Τουρκίας-Λιβύης – Περιλαμβάνει θαλάσσιες περιοχές που διεκδικεί η Ελλάδα»…


ΑΕΚ-ΠΑΟΚ 2-2: Ματσάρα στο ΟΑΚΑ χωρίς νικητή! (photos) - Onsports.gr\nOnsports Team\t29 Σεπτεμβρίου 2019, 21:36\nΑΕΚ-ΠΑΟΚ 2-2: Ματσάρα στο ΟΑΚΑ χωρίς νικητή! (photos)\nΜέσα σε ωραία ατμόσφαιρα ξεκίνησε το ντέρμπι στο ΟΑΚΑ, παρουσία 50.000 θεατών. Η ΑΕΚ στα πρώτα λεπτά ξεκίνησε πιο ορεξάτα, αλλά δεν μπόρεσε να απειλήσει. Μετά το πρώτο δεκάλεπτο, ο ΠΑΟΚ ανέβασε στροφές και έγινε απειλητικός και με τον ταχύτατο Λημνιό, δημιούργησε πολλά προβλήματα στους «κιτρινόμαυρους». Ο Άμπελ Φερέιρα εμφανίστηκε πιο διαβασμένος και αιφνιδίασε τον Νίκο Κωστένογλου, τόσο με το 4-4-1-1, όσο και με τον ταχύτατο τρόπο ανάπτυξης.\nΣτο 5’ ο Γιαννούλης έβγαλε την κάθετη στον Σφιντέρσκι, εκείνος πέρασε τον Μπάρκα και έσπασε στον Μπίσεσβαρ, με τον Τσιγκρίνσκι να κόβει το πλασέ πριν καταλήξει στα δίχτυα. Ακολούθησαν κι άλλες φάσεις που ο ΠΑΟΚ εξέθεσε την άμυνα της ΑΕΚ και στο 16’ ο Λημνιός έδωσε έτοιμο γκολ στον Σφιντέρσκι, ο οποίος από κοντά έγραψε το 0-1. Ο «Δικέφαλος του Βορρά» συνέχισε να πιέζει και να απειλεί την άμυνα της ΑΕΚ, με εκφραστή τον Μπίσεσβαρ.\nΣτο 23’ ο ΠΑΟΚ κέρδισε πέναλτι σε χέρι του Μπακάκη μετά από σέντρα του Ελ Καντουρί. Ο Στέφαν Κλόσνερ είδε τη φάση στο VAR και καταλόγισε την εσχάτη των ποινών. Ο Μπίσεσβαρ όμως σημάδεψε το δοκάρι και χάθηκε η ευκαιρία να γίνει το 0-2.\nΗ ΑΕΚ στη συνέχεια προσπάθησε να αντιδράσει, με τον Κωστένογλου να αλλάζει το σύστημα από 3-5-2 σε 4-3-3, σε μια προσπάθεια να καλυφθούν τα αμυντικά κενά. Επιθετικά όμως δεν μπόρεσε να απειλήσει την εστία του Ζίφκοβιτς, πέρα από ένα σουτ του Αλμπάνη στο 31’, που πέρασε πάνω από την εστία του.\nΣτο δεύτερο ημίχρονο η Ένωση μπήκε πιο δυνατά, με τους Γιακουμάκη και Ντέλετιτς να περνούν στο παιχνίδι. Ένα σουτ του Μπακάκη στο 47’ πέρασε δίπλα από την εστία του Ζίβκοβιτς, ενώ στο 54’ ο Λιβάγια εκτέλεσε έξυπνα το φάουλ, ο Τσιγκρίνσκι έκανε την προβολή και ισοφάρισε σε 1-1. Η απάντηση του ΠΑΟΚ ήταν άμεση και στο 58’ με μια φάση, ίδια με το πρώτο του γκολ, ο Λημνιός στην αντεπίθεση, έδωσε για τον Σφιντέρσκι, ο οποίος πέτυχε το 1-2.\nΗ ΑΕΚ προσπάθησε να απειλήσει από στημένες φάσεις, τις οποίες ανέλαβε ο Λιβάγια. Στο 60’ η εκτέλεση φάουλ πέρασε άουτ, ενώ στο 63’ από φάουλ του Κροάτη και επέμβαση του Ζίβκοβιτς σε κεφαλιά του Βράνιες, ο Μάνταλος σκόραρε με πλασέ. Ωστόσο το γκολ δεν μέτρησε, καθώς μέσω VAR διαπιστώθηκε ότι ο Μάνταλος ήταν οφσάιντ.\nΗ ΑΕΚ συνέχισε να έχει την κατοχή της μπάλας και προσπαθούσε να απειλήσει, αλλά η άμυνα του ΠΑΟΚ είχε σωστές αντιδράσεις. Στο 79’ ωστόσο η Ένωση έφτασε στο γκολ της ισοφάρισης 2-2, με τον Ντέλετιτς, μετά από παράλληλο γύρισμα του Μάνταλου. Το παιχνίδι πήρε φωτιά στη συνέχεια, με τον Άκπομ να κάνει το γυριστό σουτ στο 84’, αλλά ο Μπάρκας απέκρουσε σε κόρνερ. Ο Μπάρκας στο 87’ είπε εντυπωσιακά όχι σε νέο σουτ του Άκπομ. Η ΑΕΚ έψαξε το γκολ στα τελευταία λεπτά με εμπνεύσεις του Λιβάγια με σουτ και στημένες φάσεις, αλλά το 2-2 ήταν το τελικό αποτέλεσμα.\nΑΕΚ (Νίκος Κωστένογλου): Μπάρκας, Μπακάκης, Τσιγκρίνσκι, Βράνιες, Παουλίνιο (46’ Ντέλετιτς), Λόπες, Γαλανόπουλος, Κρίστιτσιτς, Μάνταλος (86’ Κλωναρίδης), Αλμπάνης (46’ Γιακουμάκης), Λιβάγια.\nΠΑΟΚ (Άμπελ Φερέιρα): Ζίβκοβιτς, Ροντρίγκο, Βαρέλα, Κρέσπο, Γιαννούλης, Μίσιτς, Ντούγκλας Αουγκούστο, Καντουρί, Λημνιός (77’ Ζαμπά), Μπίσεσβαρ (88’ Μαουρίσιο), Σφιντέρσκι (66’ Άκπομ).\n32 λεπτά πριν Θεσπρωτός: Ενίσχυση με Γώγο και Σαραντίδη\n1 ώρα πριν Αναδρομικά δώρων σε όλες τις συντάξεις: Ανοίγει ο δρόμος με δικαστικές αποφάσεις


Γύρισε η Ντέπυ: Αναστάτωση στην ΕΠΟ… • Η Άποψη\nΓύρισε η Ντέπυ: Αναστάτωση στην ΕΠΟ…\nΑπό Α. Π.\t 19:41 - 11/05/2020 Τελευταία Ενημέρωση 19:52 - 11/05/2020\nΒουνό είναι τα ανοικτά θέματα στην ΕΠΟ, αλλά στο πάρκο Γουδή βρίσκουν και επιμέρους ζητήματα να ασχοληθούν για να σπάσουν τη ρουτίνα. Από το πρωί της Δευτέρας το κυρίαρχο θέμα στην ομοσπονδία δεν είναι ούτε το οικονομικό πρόβλημα, ούτε οι εξελίξεις με τα πρωταθλήματα. Ούτε καν για όσα συμβαίνουν μεταξύ Επιτροπής Δεοντολογίας και CAS.\nΠρωταγωνίστρια της ημέρας έγινε ξαφνικά η Ντέπυ Κοξένογλου. Η ΕΠΟ συνέχισε να λειτουργεί με προσωπικό ασφαλείας και γι’ αυτό έπαθαν όλοι σοκ όταν είδαν τη σύζυγο του Κύρου Βασσάρα να επανακάμπτει στο πάρκο Γουδή.\nΟι απορίες μετατράπηκαν σε σούσουρο. Τα τηλέφωνα άρχισαν να χτυπούν μανιασμένα! Ο ένας παράγοντας ρωτούσε τον άλλον εάν είχε καλέσει την Κοξένογλου για δουλειά. Άκρη δεν βγήκε και όλοι έψαχναν να βρουν την πρεμούρα που έπιασε την Ντέπυ να γυρίσει στο γραφείο.\nΕκείνοι που χάρηκαν για την επανεμφάνισή της, πάντως, έλεγαν ότι ορθώς έπραξε αφού καταπιάνεται με την Υγειονομική Επιτροπή, η οποία έχει σημαντικό ρόλο στη διαδικασία για την επιστροφή στην ποδοσφαιρική κανονικότητα.\nΤο τερμάτισε ο Καρανίκας: Επίθεση στην Σακελλαροπούλου για τα θύματα της Marfin


sportsthea: Νικηφόρο πέρασμα από το Βαθύ για τα Διλινάτα 4-0 την Πρόοδο\nΝικηφόρο πέρασμα από το Βαθύ για τα Διλινάτα 4-0 την Πρόοδο\nΤα Διλινάτα, σε παιχνίδι της 4ης αγωνιστικής των ομίλων του τοπικού κυπέλλου, σήμερα το πρωί στο Βαθύ της Ιθάκης, ξεπερνώντας με τον καλύτερο τρόπο την πρόσφατη ήττα από την Α.Ε.Κ., θα πάρει σπουδαίο «2» από την Πρόοδο με σκορ 4-0 και θα περάσει και πάλι στην κορυφή του βαθμολογικού πίνακα, αλλά με ένα παιχνίδι περισσότερο!\nΜια νίκη που εκτός συγκλονιστικού απροόπτου, τα στέλνει στους «8» της διοργάνωσης (μάλιστα αν νικήσει η Α.Ε.Κ. στη Σάμη το καταφέρνουν και μαθηματικά από αύριο), ενώ στη συνέχεια θα παλέψουν για την πρωτιά.\nΉδη, η ομάδα του Γ. Τόγια βρίσκεται στην κορυφή του ομίλου, έχοντας όμως ένα παιχνίδι περισσότερο από την Α.Ε.Κ. και βρίσκεται μια ανάσα από τη συμμετοχή της στην επόμενη φάση της διοργάνωσης.\nΟι γηπεδούχοι, δεν κατάφεραν να πάρουν την πρώτη τους νίκη και να διεκδικήσουν στη συνέχεια το ένα από τα δύο εισιτήρια. Έτσι δύο αγωνιστικές πριν την ολοκλήρωση των ομίλων μένουν, εκτός από ένα μεγάλο θαύμα, από τη συνέχεια!\nΣε γενικές γραμμές στο Βαθύ έγινε ένα ενδιαφέρον παιχνίδι.\nΣτο 18’ ο Αλ. Πολλάτος θα βρει έξυπνα τον Αλεξάτο απέναντι από τον Τσιντήλα, με τον τελευταίο να πλασάρει στη δεξιά του γωνία και να δίνει το προβάδισμα στην ομάδα του 0-1.\nΑυτό το 0-1 είναι και το σκορ του πρώτου 45λεπτου. Στο δεύτερο και 15’ μετά την έναρξη η ομάδα του «μεγάλου χωριού» θα πετύχει το 0-2.\nΟ Ν. Λουκάτος, μετά το σουτ του Αλ. Πολλάτου, που αποκρούεται προσωρινά από τον Γ. Τσιντήλα, από κοντά με πλασέ στην επαναφορά, θα στείλει την μπάλα στα δίχτυα των γηπεδούχων για δεύτερη φορά στο παιχνίδι.\nΣτο 75’ σε μια ίδια περίπου φάση και σε σουτ, αυτή την φορά του Ν. Λουκάτου, που απέκρουσε δύσκολα ο Γ. Τσιντήλας, τα Διλινάτα στην επαναφορά της μπάλας θα πετύχουν το 0-3 με τον Αλ. Πολλάτο και θα «κλειδώσουν» μια σημαντική νίκη που τους φέρνει, μισό βήμα από τους «8» της διοργάνωσης.\nΣτο 65’ ο Αλεξάτος εκτελεί απ’ ευθείας το φάουλ, η μπάλα θα σταματήσει στη συμβολή των δοκών του Γ. Τσιντήλα και στην επαναφορά ο Αλ. Πολλάτος με κοντινή κεφαλιά θα την στείλει στα δίχτυα για το τελικό 0-4!\nΤο αποτέλεσμα αυτό είναι καταδικαστικό πλέον για τους γηπεδούχους, αφού τους αφήνει και μαθηματικά εκτός διεκδίκησης πρόκρισης στα δύο παιχνίδια που απομένουν.\nΑντίθετα, όπως προαναφέραμε οι φιλοξενούμενοι βρίσκονται μισή ανάσα για την τυπική συμμετοχή τους στην επόμενη κλήρωση της διοργανώτριας.\nΔιαιτητής ο κ. Π. Κομητόπουλος με βοηθούς τον κ. Ε. Μενεγάτο και την κα Ι. Δούλου.\nΠρόοδος:(Χ. Μανωλόπουλος), Τσιντήλας Γ., Γρίβας Ι. (77’ Μανουλίδης), Μπραχίμι, Bushi L., Αρταβάνης, Βλησμάς, Πετράκης (80’ Πετράκης), Τσάμης, Μανωλόπουλος (60’ Αραπογιάννης), Καρανίκας, Βασιλόπουλος Χ. (80’ Παπαδόπουλος).\nΔιλινάτα:(Γ. Τόγιας), Hasanaj, Nesterenko I., Τζωρτζάτος Κ., Πολλάτος Δημ. (70’ Σπαθής), Τζωρτζάτος Διον., Λουκάτος, Pula, Ρεπούσης (46’ Τζωρτζάτος Χρ.), Πολλάτος Αλ., Αλεξάτος, Δραγούτας (46’ Μάρκου).


Υπερβολικές πλαστικές: 21χρονη ξόδεψε 70.000 δολάρια για να γίνει Barbie - Sportlive.gr\nΥπερβολικές πλαστικές: 21χρονη ξόδεψε 70.000 δολάρια για να γίνει Barbie\nΜια 21χρονη που ονειρεύεται να γίνει «ανθρώπινη κούκλα Barbie» ισχυρίζεται ότι την έχει εγκαταλείψει ολόκληρη η οικογένειά της λόγω της δραματικής μεταμόρφωσης της. Η Τζέσικα, γνωστή ως Jessy Bunny στο διαδίκτυο, είναι ένα γερμανικής καταγωγής μοντέλο του Instagram που έχει ξοδέψει πάνω από 70.000 δολάρια σε πλαστικές επεμβάσεις σε μια προσπάθεια να μοιάσει στη διάσημη κούκλα. Η νεαρή γυναίκα λέει ότι η τριετής μεταμόρφωση είχε ως αποτέλεσμα το «σώμα των ονείρων» της, αλλά είχε ένα τίμημα που δεν περίμενε ποτέ να πληρώσει: την οικογένειά της.\n«Μπλοκάρουν τις κλήσεις μου», λέει. «Αυτό είναι τόσο λυπηρό, καθώς θα ήθελα πολύ να είμαι σε επαφή, ειδικά με τον αδελφό μου και τους παππούδες μου». Η Jessy έχει κάνει τρεις επεμβάσεις βελτίωσης στήθους, μια πλαστική στη μύτη και πολλαπλές επεμβάσεις στα χείλη για να επιτύχει την επιθυμητή εμφάνισή της. Λέει ότι είναι μπερδεμένη από την αντίδραση της οικογένειάς της σχετικά με την επιλογή της να αλλάξει τη φυσική της εμφάνιση.\n“Getting up in the morning and feeling happy and comfortable in your own skin is just wonderful,” says Austrian gal, Jessy Bunny: $97k worth of treatments later.\nWhatever floats your boat …https://t.co/4dW5ZNbXci pic.twitter.com/e8scweEbDn\n— Melissa Hoyer (@melissahoyer) May 2, 2022\n89.000 followers στο Instagram\n«Συνήθιζα να προσποιούμαι ότι είμαι ευτυχισμένη και σταθερή, αλλά δεν ήμουν ο πραγματικός μου εαυτός. Οι γονείς μου είχαν πολύ συντηρητικές απόψεις όσον αφορά την εκπαίδευση. Κάθε φορά που φορούσα σέξι ρούχα το καλοκαίρι ήταν σαν εφιάλτης γι’ αυτούς. Μου έδιναν μεταξωτά μαντήλια για να καλύψω το ντεκολτέ μου». Η νεαρή γυναίκα, η οποία έχει 89.000 followers στο Instagram, δημοσιεύει συχνά φωτογραφίες που δείχνουν «πόσο μακριά έχει φτάσει» από το 2018. Οι φωτογραφίες πριν δείχνουν την Τζέσικα ως μια φυσικά αδύνατη γυναίκα με κοντά καστανά μαλλιά, γυαλιά και ένα σκουλαρίκι στα χείλη.\n«Ήσουν πραγματικά υπέροχη το 2020, γιατί έπρεπε να συνεχίσεις»\nΣτη συνέχεια, επιδεικνύει τη φιγούρα της μετά την επέμβαση στο στήθος το 2020 και απεικονίζεται με ένα καλλίγραμμο φόρεμα με ανοιχτόχρωμα ξανθά μαλλιά και διακριτικό γέμισμα στα χείλη. Το 2021, πρόσθεσε περισσότερο filler στα χείλη, μακρύτερα extensions στα μαλλιά και αύξησε το μέγεθος του στήθους της. Τώρα ισχυρίζεται ότι σκοπεύει να συνεχίσει να «μεγαλώνει» το στήθος παρά την άγρια αντίδραση της οικογένειάς της. Και φαίνεται ότι ο αδελφός της, οι γονείς και οι παππούδες της δεν είναι οι μόνοι που σκέφτονται έτσι. «Νομίζω ότι αυτό είναι πάρα πολύ νωρίς», έγραψε μια γυναίκα σε μια πρόσφατη ανάρτηση του μοντέλου.\n«Ήσουν πραγματικά υπέροχη το 2020, γιατί έπρεπε να συνεχίσεις», ρώτησε ένας άλλος. Ωστόσο, η δημοφιλής ξανθιά λαμβάνει και αρκετά θετικά μηνύματα. «Αυτό είναι τόσο απίστευτο, τι υπέροχη μεταμόρφωση, μπράβο σου κορίτσι μου», είπε μια γυναίκα. «Μια πολύ εντυπωσιακή μεταμόρφωση, είσαι και όμορφη και καυτή», είπε μια άλλη. Η Jessica είπε ότι έχει επίσης «φουσκώσει» τον πισινό της με ενέσεις και φαντάζεται ότι θα κάνει μερικές ακόμα επεμβάσεις μέχρι να πετύχει την τελική της εμφάνιση. «Το να έχω το μεγαλύτερο στήθος σιλικόνης στην Αυστρία δεν μου αρκεί. Θέλω και τα πιο ογκώδη χείλη σε ολόκληρη τη χώρα», είπε, παρόλο που παραδέχτηκε ότι φοβάται τις βελόνες. «Το να σηκώνεσαι το πρωί και να αισθάνεσαι ευτυχισμένη και άνετη με τον εαυτό σου είναι απλά υπέροχο», είπε.


Ανεράιδα: Κουτιά για το σχολείο\nΚουτιά για το σχολείο\nΣτη λίστα με τα σχολικά τέτοια εποχή συνηθίζεται να ζητάνε μερικές φορές και ένα κουτί για να φυλάει το παιδί τα πράγματά του στο σχολείο, μαρκαδόρους, ξυλομπογιές, κόλλες, ψαλιδάκι κλπ. Πολύ καλή ιδέα αν σκεφτεί κανείς ότι έτσι τα πράγματα μένουν στο σχολείο και το παιδάκι δε χρειάζεται να τα κουβαλάει πάνω κάτω στην ήδη παραφορτωμένη και θεόβαρια τσάντα του!\nΌπως καλά καταλάβατε, δεν υπήρχε περίπτωση να αγοράσω κουτί χρωματιστό για το σχολείο......τι την κάνω τη συλλογή με κούτες από παπούτσια τόσον καιρό;! Ειδικά τα καινούργια αθλητικά που χρειάζονται πάντα τα παιδιά τέτοια εποχή έχουν κάτι εξαιρετικά κουτιά γι' αυτήν τη δουλειά! Λίγο χαρτί περιτυλίγματος, αραιωμένη ατλακόλ απλωμένη με ένα πινέλο (ή και κόλλα σε σπρέυ αν έχετε), λίγη κορδέλα, ή, εναλλακτικά, αυτοκόλλητο χαρτί για συρτάρια... σε 10 λεπτά είναι έτοιμο το κουτί μας και .....στεγνώνει!!\nαυτοκόλλητο στην κάτω μεριά και διακοσμητικό χαρτί κολλημένο με ατλακόλ στην επάνω\nτο κουτί όπως ήταν πριν\nΑυτό με την Τίνκερμπελ είναι φτιαγμένο με χαρτί περιτυλίγματος και μια καρώ κορδέλα\nΤέτοιου είδους κουτιά είναι πολύ χρήσιμα και στο σπίτι......για τα ψιλοπράγματα, τα παιχνιδάκια των παιδιών, τις αποδείξεις, τους φορτιστές και τις μπαταρίες κλπ κλπ. Μια ταμπελίτσα στη μια τους πλευρά μας βοηθάει να κρατάμε τα πράγματά μας οργανωμένα.....\nέγραψε η Ανεράιδα at 18:00\nΌπως πάντα πολύ ωραίες οι ιδέες σου.Καλή αρχή στα μπουμπουκάκια σου!!!\n25 Σεπτεμβρίου 2012 - 7:30 μ.μ.\nΑρχικα καλη αρχή, καλη σχολική χρονιά να έχετε!!!! Οσο για τα κουτάκια, ειναι απλώς υπέροχα!!! Καλή συνέχεια!\n25 Σεπτεμβρίου 2012 - 8:05 μ.μ.\nΜπράβο Ανεράιδα, ευρηματική και αποτελεσματική, θα έχουν τα πιό όμορφα κουτάκια στο σχολείο (και θα το λένε στις φίλες τους, υπερήφανες για τη μαμά)!!! φιλάκια\n25 Σεπτεμβρίου 2012 - 8:38 μ.μ.\nαρχισα να αντιγραφω την ιδεα σου οπως και με τα κουτια δημητριακων που δεν πεταω κανενα και τα ντυνω με υφασμα χαρτι και μαζευω διαφορα χαρτια βασω λαρισα\n25 Σεπτεμβρίου 2012 - 8:47 μ.μ.\nΥπέροχη ιδέα!! Μπράβο σου!! Και το κάνεις να μοιάζει πολύ εύκολο!!\nΚαλή σχολική χρονιά να έχετε!!\nΚαλό βράδυ, φιλιά!!\n25 Σεπτεμβρίου 2012 - 9:21 μ.μ.\nΚαλησπέρα.Πριν από λίγες ημέρες έκανα ακριβώς την ίδια δουλειά για να μαζευτούν τα πράγματα της κόρης μου. Πρακτική ιδέα με πολύ όμορφο αποτέλεσμα χωρίς να ξοδευτείς καθόλου!! Τα κουτιά σου γίνανε πολύ όμορφα.Καλό βράδυ.\n25 Σεπτεμβρίου 2012 - 10:13 μ.μ.\nΚαλή σχολικη χρονιά σε σένα και στα παιδακια σου Ανεράιδα μου!\nΑυτη την κατασκευή την κάναμε κι εμεις πριν από λίγες μέρες γιατι μας ζήτησε ο δάσκαλος της μικρης μου ένα τέτοιο κουτί.Πραγματικά οι δασκαλοι που νοιάζονται για τα παιδια φαινονται!\n25 Σεπτεμβρίου 2012 - 10:16 μ.μ.\nΠάντα αξιοποιείς ό,τιδήποτε πέσει στα χέρια σου!\nΓλύκα τα έκανες,χαρούμενα και παιδικά!\n25 Σεπτεμβρίου 2012 - 11:24 μ.μ.\nοπως παντα "οι πιο χρησιμες συμβουλες σ ενα blog"!!! το δικο σου!!!!!!!!!\nυ.γ.:περιμενω πως και πως την επομενη εξυπνη κατασκευη που θα με βαλει σε πειρασμο να τη δοκιμασω!!!\n26 Σεπτεμβρίου 2012 - 12:35 π.μ.\nεπιτελους βρηκα μια ακομα που κανει συλλογη απο κουτια με στοχο να τα ομορφυνει! φανταζομαι θα χει γεμισει και το δικο σου σπιτι με καθε λογης κουτακι, απο κοσμηματος μεχρι ψυγειου!\nπαρα πολυ ομορφα τα εκανες! τα παιδακια σου θα καμαρωνουν! καλη σχολικη χρονια να εχετε!\n26 Σεπτεμβρίου 2012 - 12:59 π.μ.\nΓει'α στα χέρια σου για άλλη μια φορά!\n26 Σεπτεμβρίου 2012 - 9:35 π.μ.\nΥπέροχα τα κουτάκια σου!\nΚαλή σχολική χρονιά στα ζουζουνια σου!!!\n26 Σεπτεμβρίου 2012 - 10:34 π.μ.\nΠολύ όμορφα τα κουτάκια!Απλά και οικολογικά!\n26 Σεπτεμβρίου 2012 - 1:50 μ.μ.\nΈχω μία μανία με τα κουτιά..μου αρέσουν..τα αγοράζω..τα θαυμάζω..όπως αυτά που έκανες..υπέροχα γλυκιά μου!\n26 Σεπτεμβρίου 2012 - 3:00 μ.μ.\nΚαλή σχολική χρονιά Ανεράιδα για τις μικρούλες σου!!!!! Τα κουτιά σου υπέροχα όπως όλες σου οι κατασκευές!!!\n26 Σεπτεμβρίου 2012 - 5:09 μ.μ.\nΠολύ όμορφα τα κουτιά των κοριτσιών, θα ξεχωρίζουν από των άλλων παιδιών! Χρήσιμα, καλόγουστα και από ανακυκλώσιμα υλικά. Καλή σχολική χρονιά να έχουν.\n26 Σεπτεμβρίου 2012 - 8:37 μ.μ.\nΠολύ όμορφα τα κουτάκια σας,,εύχομαι καλή σχολική χρονιά στα κοριτσάκια σου!!!!! κ πολύ καλές οι ιδέες που μοιράστηκες μαζί μας!!!! Καλή συνέχεια!!!\nΟμορφα τα κουτια που εφτιαξες για τα κοριτσια,θα μπορουν να τα ξεχωριζουν με την πρωτη ματια.\n26 Σεπτεμβρίου 2012 - 11:42 μ.μ.\nΚΑΛΟ ΦΘΙΝΟΠΩΡΟ ΑΝΕΡΑΙΔΑ ΜΟΥ!ΟΜΟΡΦΑ ΤΑ ΚΟΥΤΙΑ..ΚΑΙ ΝΟΜΙΖΩ ΟΤΙ ΕΙΝΑΙ ΜΙΑ ΥΠΕΡΟΧΗ ΙΔΕΑ ΜΕ ΔΙΑΦΟΡΑ..ΠΕΡΙΣΥ ΤΟ ΕΚΑΝΑ ΚΙ ΕΓΩ ΣΤΗΝ ΚΟΡΗ ΜΟΥ..ΚΑΙ ΟΛΟΙ ΟΙ ΣΥΜΜΑΘΗΤΕΣ ΗΘΕΛΑΝ ΤΟ ΚΟΥΤΙ ΤΗΣ ΦΑΙΔΡΑΣ...ΚΑΜΙΑ ΜΑΜΑ ΔΕΝ ΤΟ ΕΙΧΕ ΣΚΕΦΤΕΙ!ΦΙΛΑΚΙΑ..ΚΑΛΗ ΠΡΟΟΔΟ ΣΤΙΣ ΝΕΡΑΙΔΕΣ ΣΟΥ!\n27 Σεπτεμβρίου 2012 - 7:19 μ.μ.\nΥΠΕΡΟΧΑ ΟΛΑ ΤΑ ΚΟΥΤΙΑ ΚΑΙ ΤΑ ΣΧΕΔΙΑ ΠΟΛΥ ΟΜΟΡΦΑ!!!!!ΟΝΤΩΣ ΕΙΝΑΙ ΠΟΛΥ ΠΡΑΚΤΙΚΑ ΚΑΙ ΧΡΗΣΙΜΑ ΓΙΑ ΠΟΛΛΑ ΠΡΑΓΜΑΤΑ.ΕΓΩ ΤΑΝΤΥΝΩ ΚΑΙ ΜΕ ΓΚΟΦΡΕ ΧΑΡΤΙ ΜΕΤΑΛΙΖΕ.\nΚΑΛΗ ΣΥΝΕΧΕΙΑ ΚΑΙ ΚΑΛΟ ΦΘΙΝΟΠΩΡΟ!!!!!!!!!\n28 Σεπτεμβρίου 2012 - 9:20 π.μ.\nΚαλή σχολική χρονιά να έχετε.!!!!Ελπίζω να το θυμηθώ του χρόνου γιατί ήδη τους πήγα ένα κουτί για τα πράγματα του μεγάλου.!!!!\n28 Σεπτεμβρίου 2012 - 5:53 μ.μ.\nΠολύ όμορφα τα κουτάκια!!!! Καλή σχολική χρονιά για τις μικρούλες σου! Και καλό σαββατοκύριακο!\n29 Σεπτεμβρίου 2012 - 1:39 π.μ.\nI am also a blogger too.\nIf you like, join!\n1 Οκτωβρίου 2012 - 8:38 π.μ.\nGökhan Dilli είπε...\n2 Οκτωβρίου 2012 - 11:45 π.μ.\nενα βραβειο σε περιμενει στο μπλογκ μου\nθα ειναι τιμη μου να το παραλαβεις!\n3 Οκτωβρίου 2012 - 11:18 μ.μ.\nτέλειαααααααααααα...θα το δοκιμάσω σίγουρα!\n13 Οκτωβρίου 2012 - 10:14 π.μ.\nΗ ιδέα σου για τα κουτιά καταπληκτική. Στο σχολείο μας δυστυχώς ή ευτυχώς δεν ζητήθηκε κάτι τέτοιο.Συνδύασα όμως την ιδέα αυτή με αυτή για τα κουτία do it yorself,και έφτιαξα για την κορούλα μου κουτιά αποθήκευσης για τα παζλ και τα επιτραπέζια παιχνίδια της. Έτσι τωρα αντί να τα έχουμε στιβαγμένα το ένα πανω στο άλλο, τα έχουμε μέσα στα κουτιά κάτω από το κρεβάτι της,με ετικετούλες όμορφα, ταξινομημένα και το κυριότερο προσβασιμα για την ιδια.\n¨Εχω γίνει φανατική του μλοκ σου. Οι ιδέες σου είναι ολες καταπληκτικές, δεν ξέρω πια να πρωτοκάνω.Μου φαίνεταο ότι θα αρχίσω να κάνω λίστα.\nνα είσαι πάντα δημιουργική\n5 Νοεμβρίου 2012 - 7:13 μ.μ.\nΑναστασία μου, σε ευχαριστώ πολύ πολύ για τα καλά σου λόγια!! Σου εύχομαι να είσαι καλά ώστε να πραγματοποιήσεις ό,τι σου άρεσε και ακόμα περισσότερα! Να χαίρεσαι την κορούλα σου!\n5 Νοεμβρίου 2012 - 11:32 μ.μ.


views – the voyager voice\nΞεδιπλώνουμε χάρτες προορισμών. Τοποθετούμε τις πινέζες και ξεκινάμε την ανακάλυψη. Από “destination super market” σε εκλεπτυσμένες ταξιδιωτικές προτάσεις, παρακολουθούμε όλα όσα έχουν να μας πουν. Κάπου είναι σίγουρα περισσότερα, αποκτούν ενδιαφέρον για μια συζήτηση-layover και πατάμε “save as…” στον χάρτη της ταξιδιωτικής μας αντίληψης. Τουριστικές επιχειρήσεις και οργανισμοί διαχείρισης και προώθησης προορισμών βάζουν τα…\nΆφιξη… και η βαλίτσα της επιστροφής φέρνει μέσα της όλες τις εμπειρίες και τα ακούσματα από όλα όσα τελικά (δεν) άφησες πίσω. Επιστροφή από Lombardia και η επίδραση στο ραδιόφωνο, στο σπίτι, στη δουλειά ψιθυρίζει “Radio Italia solo musica italiana, un’amica che ti tiene compagnia”. Προσγείωση από Paris-Charles de Gaulle με μελωδίες “Chante France: les plus…\nΜια γέφυρα, ένα τούνελ και ένα τεχνητό νησί διευρύνουν τους βόρειους ορίζοντες της Ευρώπης. Η εμβληματική γέφυρα Øresund ανάμεσα στην πρωτεύουσα της Δανίας και την περιοχή Skåne της Νότιας Σουηδίας ήταν μόνο το intro στις αρχές της χιλιετίας για ένα από τα θεαματικότερα project βιώσιμης ανάπτυξης εν εξελίξει. Αν έχεις επισκεφθεί την Κοπεγχάγη, θα έχεις μάθει updates…\nΌταν η Αυστραλία σε αναζητά, η Κροατία προτείνει και η παράλια ομορφιά στην Ανατολική Αφρική ερμηνεύεται ως Djibeauty. Στις συναρπαστικές στιγμές που θα ζήσεις η Μεγάλη Βρετανία απαντά #OMGB. Και κάπως έτσι οι επώνυμες ιστορίες των προορισμών ανά τον κόσμο συνεχίζονται για να γνωρίσουμε τους παλιούς και να ανακαλύψουμε νέους, να ταξιδέψουμε χαρτογραφώντας branded…\nExclusive reward: travel value for sophisticated world travellers\nJust a click away! Στο απόγειο του συν-ταξιδεύειν\nDesti-nation branding στη Philoxenia: ο κόσμος είναι εκεί έξω & μας περιμένει!\nΑναζητώντας νέους τόπους για τα επόμενα σχέδια, διαφορετικά ονόματα προορισμών, επωνυμίες και ταυτότητες χωρών αναμιγνύονται στην ταξιδιωτική ατζέντα, περιπλέκονται, άλλοτε ξεχωρίζουν και άλλοτε χάνονται. Από το παλαιότερο “Greece: Beyond Words” ως το πιο πρόσφατο “Greece all time classic”, ο κόσμος ακούει, σχηματίζει γνώμες και συνεχίζει να ταξιδεύει. Με αυτή τη συζήτηση-αφορμή, θα βρεθούμε τις επόμενες…


Συντήρηση και επισκευή αθλητικών κέντρων – Δήμος Νάξου\nΣυντήρηση και επισκευή αθλητικών κέντρων\nΓραφείο προμηθειών υλικού-εξοπλισμού-υπηρεσιών Ευάγγελος Π. Ναννάς\nΤαχ. Δ/νση: Χώρα Νάξου Ξυλουργικές εργασίες\nΟ Δήμος Νάξου και Μικρών Κυκλάδων πρόκειται να προβεί στην δαπάνη με τίτλο «Συντήρηση και επισκευή αθλητικών κέντρων» σύμφωνα με την από 26 Οκτωβρίου 2021 τεχνική περιγραφή του Αυτοτελούς Τμήματος Κοινωνικής Προστασίας, Παιδείας & Πολιτισμού.\nΗ συνολική προϋπολογιζόμενη δαπάνη ανέρχεται στο ποσό των τριών χιλιάδων τετρακοσίων ενενήντα εννέα ευρώ και είκοσι οχτώ λεπτών (3.499,28 €) συμπερ/νου του ΦΠΑ, σε βάρος του Κ.Α. 15-6261.010 του προϋπολογισμού οικ. Έτους 2021.\nΓια την κάλυψη της δαπάνης έχει εκδοθεί η υπ’ αριθ. Α-1649/23-11-2021 απόφαση ανάληψης υποχρέωσης.\nΠαρακαλούμε όπως καταθέσετε την προσφορά σας στο πρωτόκολλο του Δήμου Νάξου και Μικρών Κυκλάδων, έως και τις 06-12-2021 έως τις 09:30.


Κουτσούμπας: Η κυβέρνηση ετοιμάζει νέα αντιλαϊκή συμφωνία - Newpost.gr\nΤην εκτίμηση ότι «τέσσερις μήνες μετά τις εκλογές η νέα κυβέρνηση των ΣΥΡΙΖΑ - ΑΝΕΛ ετοιμάζεται να σερβίρει τη νέα αντιλαϊκή συμφωνία με τους δανειστές - εταίρους της, μαζί με το νέο πακέτο μέτρων που θα τη συνοδεύε» έκανε ο γενικός γραμματέας της ΚΕ του ΚΚΕ Δημήτρης Κουτσούμπας μιλώντας χθες το βράδυ σε κομματική εκδήλωση στην Καρδίτσα.\nΔημοσίευση 24 Μαΐου 2015, 13:19 / Ανανεώθηκε 24 Μαΐου 2015, 13:22\nΟ κ. Κουτσούμπας είπε ότι η νέα συμφωνία παρουσιάζεται από την κυβέρνηση ως μια αμοιβαία επωφελής συμφωνία, δηλαδή ως μία συμφωνία «που θα ωφελήσει και τους δανειστές και τους δανειζόμενους». Κι όταν μιλάμε για τους δανειστές, σημείωσε, «μιλάμε για την ΕΕ, την ΕΚΤ και το ΔΝΤ, τις γνωστές καπιταλιστικές ενώσεις. Κι όταν μιλάμε για δανειζόμενους δεν εννοούμε τους εργάτες, τους αυτοαπασχολούμενους, τους αγρότες, γιατί κανείς από όλους αυτούς δεν ωφελήθηκε από τα δάνεια των προηγούμενων κυβερνήσεων». Επίσης, ο κ. Κουτσούμπας δήλωσε ότι το πιο σημαντικό, μέσα από αυτή τη συμφωνία, είναι ότι η κυβέρνηση επιδιώκει ένα νέο επενδυτικό πακέτο για την επανεκκίνηση της ελληνικής οικονομίας. Το οποίο, όπως χρόνια συμβαίνει στον καπιταλισμό, φέρνει κέρδη στο κεφάλαιο, ανεργία και φτώχεια στους εργαζόμενους. Γι' αυτή την ανάπτυξη, διευκρίνισε ο γραμματέας του ΚΚΕ, το έδαφος έχει στρωθεί και έτσι θα παραμείνει, με μείωση της τιμής της εργατικής δύναμης και ένταση της εκμετάλλευσης των εργαζόμενων. Γι' αυτό και ο Τσίπρας, είπε, «στον ΣΕΒ δεν τόλμησε καν να ψελλίσει προς τους βιομήχανους την προεκλογική του υπόσχεση για επαναφορά του κατώτατου μισθού στα 751 ευρώ».\nΚΑΡΔΙΤΣΑ ΔΗΜΗΤΡΗΣ ΚΟΥΤΣΟΥΜΠΑΣ ΚΚΕ


Brother DR-2300 / DR-630 Premium Συμβατό Drum (12.000 σελίδες) - SmarToner.gr\nΚωδικός: PQ- DR-2300 / DR-630\nΤο συγκεκριμένο συμβατό drum (drum unit) DR-2300 / DR-630 δεν είναι αναγομωμένο ή ανακατασκευασμένο είναι καινούριο τόνερ συσκευασμένο/σφραγισμένο όπως το αυθεντικό. Η ποιότητα και η απόδοση είναι εφάμιλλη του OEM προϊόντος. Το παραπάνω συμβατό drum (drum unit) DR-2300 / DR-630 θα εκτυπώσει 12.000 σελίδες Α4 με 5% κάλυψη, όπως ορίζουν οι κατασκευαστές.\nΤο συμβατό drum (drum unit) DR-2300 / DR-630 είναι συμβατό με τους παρακάτω εκτυπωτές:\nΜειώστε το κόστος εκτύπωσης σας σημαντικά χρησιμοποιώντας το συμβατό drum (drum unit) DR-2300 / DR-630. Η SmarToner σας εγγυάται την καλή λειτουργία των προϊόντων της για 12 μήνες, αντικαθιστώντας το ελαττωματικό τόνερ ή επιστρέφοντας τα χρήματα.